cyanic-selkie/wikianc huggingface dataset:
齊泰
始削藩議起，惠帝入泰、子澄言，謂以天下制一隅甚易. 及屢敗，意中悔，是以進退失據. 迨燕兵日逼，復召泰還. 未至，京師已不守，泰走外郡謀興復. 時購泰急. 泰墨白馬走，行稍遠，汗出墨脫. 或曰：「此齊尚書馬也. 」遂被執赴京，同子澄、方孝孺不屈死. 泰從兄弟敬宗等皆坐死，叔時永、陽彥等謫戍. 子甫六歲，免死給配，仁宗時赦還.
分類:明列傳
范純粹
范純粹字德孺，以父仲淹蔭，遷至贊善大夫、檢正中書刑房，與同列有爭，出知滕縣，遷提舉成都諸路茶場. 宋元豐中，為陝西轉運判官. 時五路出師伐西夏：高遵裕出環慶，劉昌祚出涇原，李憲出熙河，种諤出鄜延，王中正出河東. 遵裕怒昌祚後期，欲按誅之，昌祚憂恚病臥，其麾下皆憤焉. 純粹恐兩軍不協，致生他變，勸遵裕往問昌祚疾，其難遂解. 神宗責諸將無功，謀欲再舉. 純粹奏：「關陝事力單竭，公私大困，若復加騷動，根本可憂. 異時言者必職臣是咎，臣寧受盡言之罪于今日，不忍默默以貽後悔. 」神宗納之，進為副使.
吳居厚為京東轉運使，數獻羨賦. 神宗將以徐州大錢二十萬緡助陝西，純粹語其僚曰：「吾部雖急，忍復取此膏血之餘？」即奏：「本路得錢誠為利，自徐至邊，勞費甚矣. 」懇辭弗受. 入為右司郎中. 哲宗立，居厚敗，命純粹以直龍圖閣往代之，盡革其苛政. 時蘇軾自登州召還，純粹與軾同建募役之議，軾謂純粹講此事尤為精詳.
復代兄純仁知慶州. 時與夏議分疆界，純粹請棄所取夏地，曰：「爭地未棄，則邊隙無時可除. 如河東之葭蘆、吳堡，鄜延之米脂、義合、浮圖，環慶之安疆，深在夏境，於漢界地利形勢，略無所益. 而蘭、會之地，耗蠧尤深，不可不棄. 」所言皆略施行. 純粹又言：「諸路策應，舊制也. 自徐禧罷策應，若夏兵大舉，一路攻圍，力有不勝，而鄰路拱手坐觀，其不拔者幸爾. 今宜修明戰守救援之法. 」朝廷是之. 及夏侵涇原，純粹遣將曲珍救之，曰：「本道首建應援牽制之策，臣子之義，忘軀徇國，無謂鄰路被寇，非我職也. 」珍即日疾馳三百里，破之於曲律，擣橫山，夏眾遁去. 元祐中，除寶文閣待制，再任，召為戶部侍郎，又出知延州.
紹聖初，哲宗親政，用事者欲開邊釁，御史郭知章遂論純粹元祐棄地事，降直龍圖閣. 明年，復以寶文閣待制知熙州. 章惇、蔡卞經略西夏，疑純粹不與共事，改知鄧州. 歷河南府、滑州，旋以元祐黨人奪職，知均州. 徽宗立，起知信州，復故職，知太原，加龍圖閣直學士，再臨延州. 改知永興軍. 尋以言者落職，知金州，提舉鴻慶宮. 又責常州別駕，鄂州安置，錮子弟不得擅入都. 會赦，復領祠. 久之，以右文殿修撰提舉太清宮. 黨禁解，復徽猷閣待制，致仕. 卒，年七十餘.
純粹沉毅有幹略，才應時須，嘗論賣官之濫，以為：「國法固許進納取官，然未嘗聽其理選. 今西北三路，許納三千二百緡買齋郎，四千六百緡買供奉職，並免試注官. 夫天下士大夫服勤至于垂死，不霑世恩，其富民猾商，捐錢千萬，則可任三子，切為朝廷惜之. 」疏上，不聽. 凡論事剴切類此.
尼摩點
夫尼摩者，法國小說《海底兩萬里》主角也，亦拉丁文「無人」之意. 以所在渺無人煙，船舶不至故，凡航天廢物，若廢棄人造衛星、太空站、太空船，俱棄置左近，故曰「衛星之墓」.
其域遠陸，又為南太平洋環流所阻，營養不濟，生物不遂.
據
分類:太平洋地理志
高志航
高志航，本名銘久，字子恒，清光緒三十三年生，遼寧通化人也.
民國十六年一月，學成回國，投東北軍，入飛鷹隊，旋以少校銜任教官. 九一八事變後，東北軍退守關內，志航於杭州筧橋中央航校任教. 門生者眾.
二十六年八月十三日，寇犯上海，是為淞滬會戰之始，十四日午後，志航自京返杭，機甫降，得敵情,言敵轟炸巨機若干來襲，志航遂驅機迎敵，毀敵機一，此中華空戰首勝也. 國民政府因以是日為空軍節，以資紀念.
翌日晨，寇複遣機三十餘來犯，志航再毀機二. 以功擢空軍驅逐機上校司令兼第四航空大隊大隊長，專責南京空防.
十一月，奉命赴蘭州，納蘇聯援華戰機，行至周家口待命. 廿一日，寇機遽犯，令下不及而寇臨矣，志航方入艙，即為炮彈所戕，殉國，年三十一歲. 機械長馮幹卿、伙夫郭萬泰等六人與俱.
既殉，追授少將銜，國民政府於漢口立靈，蔣中正親為致祭. 志航弟銘魁等本擬扶柩循江歸葬重慶，至宜昌，以志航奉天主教，暫厝二馬路天主教堂. 後值紛亂，不得複行. 教堂神甫龔澔等乃於翌年葬之於宜昌夷陵大道某所，恐為寇侵擾，未立碑石. 世言寇聞志航安靈宜昌，數遣機來犯云.
捕快
古時，捕快身著素微，腰掛者以明身份，懷尺、索. 押班稱「捕頭」、「班頭」. 民稱捕快「捕爺」、「牌頭」、「頭翁」、「主翁」云云. 於明清，捕快謂「收」、「捕」，意有捕罪人之責者. 或大州縣，往往捕快執行公務備馬，又謂「快」. 而步者，則謂之「步驟」、「健步」、「足」. 州縣編之經制正役之捕快，州縣之大小而定其數.
所任捕快偵破事皆有期限，謂「比限」， 五天爲一「比」，重命案則三天爲一「比」. 若臨「比限」，尚未破案，捕快遂受杖.
高志航
志航性剛烈，精飛技，每言：「身為民國空軍，吾等豈容倭奴飛於國土之上耶？」作戰英勇，累立戰功，與劉粹剛、李桂丹、樂以琴並稱「中國空軍四大金剛」.
大理國
大理國，在今中國之雲南. 時與五代、遼、夏共立. 後復與宋、金、夏并立. 天福二年，段思平滅楊干貞而王. 建號大理. 都大理. 置府、郡、諸部. 奉釋教. 至保定帝，其臣高升泰自立. 改號大中國. 升泰崩，段正淳立，是為中宗. 大理復國. 憲宗朝，遣使入宋求冊. 受封雲南節度使、上柱國、大理王. 至段興智，元世祖南征. 封段氏爲大理總管，仍世襲. 至總管段世. 爲大明所滅. 前後凡三十三世. 四百五十年. 其言語、風俗異乎中原. 襲南詔禮制. 丞相曰「清平官」.
捕快
捕快古屬「賤業」，其裔禁科舉，免有辱斯文. 若脫彼捕快業，子孫仍不許應試.
捕快無工資，歲食餼即工食銀. 不過十兩銀，自口爲艱，遂乃敲詐勒索成風，其時設種種名目收好處費，至於州縣吏同，或爲冤，或厚斂於百姓，妄執.
分類:律法
高志航
先娶邵氏，早殤，無出；繼室白俄人嘉莉亞，女二，曰麗良、友良；又繼室葉蓉然，子耀漢，女憶椿.
楚熊艾
楚熊艾，羋姓，熊氏，熊繹之子，周時楚次君.
熊繹薨，熊艾嗣其位.
周昭王南巡狩，涉漢未濟，船解而溺昭王，王室諱之，不以赴，諸侯不知其故，故齊桓公以為辭責問楚也.
昭王南伐楚，辛由靡為右，涉漢中流而隕，由靡逐王，遂卒不復，周乃侯其後於西翟.
熊艾薨，其子熊䵣襲楚君之位.
祖
熊狂
引據
分類:楚王世家
浩罕汗國
浩罕汗國者，中亞古國也. 東與東布魯特接，南與西布魯特接，西與布哈拉汗國接. 有四城，俱當平陸. 一曰安集延，東南至喀什噶爾五百里.
蔡大鼎
蔡大鼎，琉球國人. 道光三年生於久米村，漢人後裔. 二十八年，與鄭良佐、蔡呈禎往福州，學風水地理及修葺王陵之法. 後拜署長史. 同治六年，冊封使趙新、于光甲率舟舸赴琉，大鼎與楊光裕等人迎之.
故事，琉球朝貢於清. 光绪元年，日本不許朝貢. 次年十二月十日，王召三司官向居謙議. 時進貢使毛精長未歸國. 遂秘遣紫巾官向德宏，以探看精長，陰求清援. 蔡大鼎、林世功等凡十有九人亦從. 北山名護間切湖邊底登途，經太平山，以三年四月抵福州，以密信與閩浙總督何璟，而後璟輾轉上達. 又從朝廷命令，居福州柔遠驛，以俟錯置. 然清廷默爾無所應.
五年，日併琉球，改沖繩縣. 向德宏輩剃髮易服，以擬商人，往京師交涉. 八月十四日，蔡大鼎、林世功等人從向德宏，於福州河口萬壽橋左近渡口就道，航達天津，請於李鴻章，冀其沮止日本. 其間，蔡大鼎以北上所歷，成《北上雜記》. 時日本陰遣偵伺，欲戕德宏. 德宏遂滯天津，以情況聞琉球使臣，而鴻章庇護之. 蔡大鼎、林世功輩往京師，與進貢使毛精長齊上書總理衙門、禮部云，欲清廷有所錯置.
明年，美國前總統格蘭特斡旋，而李鴻章與竹添進一郎談判. 日人以宮古、八重山與清，清幾欲可之，以復琉球國焉. 蔡大鼎、毛精長、林世功等人上書，云二島土地貧瘠，萬萬不宜可許. 而清廷大臣之於琉球案，亦各自有所思謀. 議遂寢. 林世功自殺於總理衙門以聲反. 慈禧太后深嘉其忠，厚葬之. 而琉球案懸而不決. 蔡大鼎、毛精長拒歸國，奔走以謀復國，客死中邦. 毛精長歿於京師. 至蔡大鼎物故之處，或京師，或福州，無以明辨矣.
引據
分類:琉球列傳
南冰洋
南冰洋，一稱南溟 ，大洋也. 環南極洲，北接太平洋、大西洋、印度洋.
東漢駒
崇峻天皇五年十一月，外戚蘇我馬子使之刺崇峻帝，後爲馬子所害.
豔樞
豔樞，加拿大艷網也，藏春宮冠五洲，多免費，而亦有牟利者，如淫學、房術之教，衛生、交接之藝. 西曆二零一六年，假靈境之巧，造為兜鍪，而栩栩如.
分類:加拿大史
富岡市
富岡市者，在日本群馬縣.
沿革
昭和廿九年，甘樂郡：富岡町、一之宮町、小野村、黑岩村、高瀨村、額部村合，而爲富岡市.
平成十八年，藤岡市、甘樂郡妙義町合，而爲富岡市.
地理
東臨高崎市，南至甘樂郡甘樂町，西伴甘樂郡下仁田町，北接安中市.
延慶
高雄者，可指：
五百粎口徑盂面射電遠鏡
五百粎口徑盂面射電遠鏡，俗名中國天眼，英文略稱FAST. 在貴州省平塘縣克度鎮大窩凼窪地，屬中國科學院國家天文臺. 焦比達零點四六七. 窪地以溶蝕而成，遂因勢以建遠鏡. 西元二〇一一年，始立質幹. 五稔而成.
分類:貴州省
嚴譯
嚴譯，或曰嚴復話語系統，謂譯家嚴復之話語形式、翻譯方法、意識形態. 其名著有八，即《天演論》、《群學肄言》、《原富》、《法意》、《穆勒名學》、《群己權界論》、《社會通詮》、《名學淺說》.
例
文法基礎：漢以前字法句法.
翻譯目的：輸入歐化，開啟民智.
語音標準：部定詞用北京官話.
文學風格：桐城派之雅潔、鳩摩羅什之四字句.
翻譯標準：信、達、雅.
翻譯方式：達恉變譯，則詞內達恉、句內達恉、段落達恉、增、刪、加評、加按語等.
沈桂芬
沈桂芬，字經笙，順天宛平人，本籍江蘇吳江. 清道光二十七年進士，選庶吉士，授編修. 咸豐二年，大考一等，擢庶子. 累遷內閣學士. 先後典浙江、廣東鄉試，督陝甘學政，充會試副總裁. 八年，丁父憂. 服闋，補原官. 晉禮部左侍郎. 同治二年，出署山西巡撫，明年，實授. 連上移屯、練兵諸疏，並稱旨. 桂芬以山西民食不敷，自洋藥弛禁，栽種罌粟，糧價踴增. 於是刊發條約，飭屬嚴禁. 疏陳現辦情形，上韙之，頒行各省，著為令. 旋丁母憂. 六年，起禮部右侍郎，充經筵講官，命為軍機大臣. 歷戶部、吏部，擢都察院左都御史，兼總理各國事務大臣. 遷兵部尚書，加太子少保. 光緒元年，以本官協辦大學士. 京畿旱，編修何金壽援漢代天災策免三公為言，請責斥樞臣，諭交部議. 桂芬坐革職，特旨改為革職留任. 旋復原官，充翰林院掌院學士，晉太子太保.
桂芬遇事持重，自文祥逝後，以諳究外情稱. 日本之滅琉球也，廷論多主戰，桂芬獨言勞師海上，易損國威，力持不可. 及與俄人議還伊犁，崇厚擅訂約，朝議紛然. 桂芬委曲斡旋，易使往議，改約始定，而言者猶激論不已. 桂芬久臥病，六年，卒，年六十有四，贈太子太傅，諡文定.
桂芬躬行謹飭，為軍機大臣十餘年，自奉若寒素，所處極湫隘，而未嘗以清節自矜，人以為難雲.
分類:清列傳
蝴蝶效應
蝴蝶效應，言蝶舞其翅，而風雲變，若牽一髮，而全身動. 初，美人羅倫兹算氣象，取以約數，邇準而遠誤，始知毫釐之差，千里之謬. 復思變生初始，則去向必異，殊難確測. 猶球之在峰，不知何向而下. 是以天氣預報，不出七日，而常變焉.
安中市
沿革
平成十八年，安中市、碓冰郡松井田町合，而爲安中市. 而碓冰郡廢.
地理
東臨高崎市，南至富岡市、甘樂郡下仁田町，西伴長野縣北佐久郡輕井澤町.
它典
分類:關東地方區劃‎
高麗國
高麗，在今朝鮮半島. 天授元年，開城人王建弒其主弓裔而自立. 建號高麗. 改元天授. 定都開京. 統一三韓. 是為高麗太祖. 其國與宋、遼、夏并立，後復與宋、金、元并立，崇奉釋教. 高宗朝，元人屢犯境. 遂奉元爲宗主. 其王任征東行省達魯花赤. 復與元通婚. 王世子常住大都爲質. 洪武二十五年，李成桂廢其主瑶自立. 國遂亡. 朝鮮代之. 其國禮制與中國同. 言語、風俗與中國異.
百官
高麗國官制，因時沿革，初襲唐制. 置內議省. 改門下府. 成宗朝，稱內史門下省. 文宗十五年，稱中書門下省. 忠烈王事元. 廢門下、尚書而置僉議府. 其後亦屢變，實是名非而已. 宰執曰判門下. 後改都僉議、判都僉議使司事、領都僉議. 即丞相也.
密直司，若宋之樞密院. 初稱中樞院. 忠烈王後改密直司. 有吏、兵、戶、刑、禮、工六曹. 司憲府. 即御史臺也. 司諫事. 成鈞館，太學也. 其判事曰大司成. 有通文館、司譯院，掌漢語傳習之事.
蒙大拿州
蒙大拿州者，美國西北一州也. 北與加拿大相接. 地方圓三十八萬一千一百五十六平方公里. 民有一百零三萬餘人.
宰予
宰予古予我通，故名亦作我，字子我，魯人，仲尼之徒也，周靈王二十年生. 以言語稱，出子貢右. 從孔子遊列國，嘗使齊楚.
周貞定王十一年卒. 史記言齊大夫闞止、田常爭權，常逐殺止，予以附止而同死，常專權，夷其族. 左傳無茲文，然闞止亦字子我. 故唐司馬貞以太史公誤也.
陳冠明
陳冠明，江蘇徐州人. 西元一九五六年生. 業農. 二〇〇一年，聞北京之將舉五輪會，遂有遠遊之志，但憑三輪登途. 馳於平原，御乎艽野. 行止以之，寤寐在斯. 此三輪車，一九九八年所買也，有隙則補，曾不棄置易新. 二〇〇八年，乃就京華. 演講於鳥巢，闡其奧運觀，伸愛護自然之理，集觀客之署名. 又俯身道陂，親入草叢，拾棄物以得其所. 冠明所歷日繁，愈知何以居易，每及一城，乃就官廨，得介紹書以赴次邑. 明年，自度徧覽中邦，遂欲周遊萬國. 方其時也，冠明足跡，西及珠峰，南達港澳. 遂至國境，欲就日南. 邊卒聞之，徑告越南軍士，攝像存檔而後通關. 既入越南，方補簽證. 冠明鬚髮皓然，車色斑斕. 華人視而遽識之，遂援以金，或時亦延之傳舍. 然多風餐露宿. 二〇一七年十月十八日歿.
引據
分類:中華人民共和國列傳
開門七件事
開門七件事，中國俗諺. 謂柴、稻|米、油、鹽、醬、醋、茶也. 宋人吳自牧具八件事，此語蓋肇乎自牧. 元、明以來多謂七件.
汪直 (太監)
汪直者，廣西桂平西北大藤峽瑤獞也. 初為內使，給事萬貴妃於昭德宮，遷御馬監太監.
發跡
成化十二年，道人李子龍以符術結太監韋舍私入大內，事發，伏誅. 明憲宗惡之，銳欲知外事. 汪直為人便黠，帝因令易服，將校尉一二人密出伺察，人莫知也，獨都御史王越與結歡.
擅政
成化十三年春正月，明憲宗詔太監汪直詗刺外事，置西廠. 直乃任錦衣衛百戶韋瑛為心腹，屢興大獄.
寵日衰
成化十五年，詔令汪直訓邊，以監管指揮九邊兵馬.
成化十六年春正月丁酉，保國公朱永為平虜將軍，充總兵官，王越提督軍務，汪直監軍，禦亦思馬因於延綏. 冬十二月庚申，亦思馬因犯大同. 丙寅，朱永、汪直、王越帥京軍禦之.
成化十七年夏四月癸酉，亦思馬因犯宣府. 五月己亥，詔命汪直監督軍務，王越為平胡將軍，充總兵官，往宣府禦敵. 敵退，直請班師. 不許，徙鎮大同，而盡召將吏還，獨留汪直、王越. 直既久鎮不得還，寵日衰.
成化十八年六月壬寅，亦思馬因犯延綏，汪直、王越調兵禦敗之. 及給事御史交章奏其苛擾，請仍罷西廠. 閣臣萬安亦力言之. 而大同巡撫郭鏜復言直與總兵許寧不和，恐誤邊事. 成化十九年六月乙亥，汪直有罪，調南京御馬監，罷西廠不復設.
引據
分類:明列傳
成濟
成濟者，曹魏武將也. 成倅之弟. 景元元年、魏帝見權去司馬氏久矣，不勝其忿，謂曰：「司馬昭之心，路人所知也. 吾不能坐受廢辱，今日當與卿自出討之. 遂率僕從數百討司馬昭，賈充戎服乘馬，左有成倅，右有成濟，自領千餘禁兵殺來. 帝自用劍戰之. 兵欲退，成濟問充曰：「事急矣. 當云何？」充曰：「畜養汝等，正謂今日. 今日之事，無所問也. 」濟即前刺帝，刃出於背. 太后詔成濟謀大逆，欲誅之. 成濟兄弟不即伏罪，袒而昇屋，自下射之，乃殪.
清華大學
清華大學，神州之大學也. 宣統三年四月朔肇建. 時，國運衰微，百業凋敝. 欲學器物於西人，號之「師夷長技以制夷」，然言語習俗教學皆異，乃以諸夷返庚子賠款以立「留美學務處」、「清華學堂」，立址於故清華園，因名.
民國元年，更名曰清華學校. 至十四年，始設大學部. 十七年，改國立清華大學，以「自強不息，厚德載物」為訓.
抗戰間，二十六年，遷長沙，併北京大學、南開大學，為長沙臨時大學. 二十七年，再遷昆明，改西南聯合大學.
一九四九年，中華人民共和國立，改曰清華大學. 國府遷臺，乃於新竹別立學址，仍名國立清華大學.
畢業歌
畢業歌，電影《桃李劫》之主題曲也. 田漢詞，聶耳曲，以青壯學生為所向，以計天下也.
譯詞
諸位學友，吾輩偕之
擔負兮天下之興亡
聽哉，滿耳兮萬民之嗟殤
觀哉，兼歲兮國土之淪喪
吾當選何邪？戰邪？降邪？
吾輩當為主人，至劇之爭也.
吾輩忌為奴，以青雲直上.
今吾輩桃李芬芳
今吾輩弦歌一堂
翌則作民族自救之巨浪
巨浪兮！巨浪兮！
恆而益增也
諸位學友，盡己之力
擔負兮天下興亡！
他典
分類:中華歌曲
油
油，碳氫化合物之類也. 非極性液態，於水不溶.
油水兩者，短期之內，可以乳液若奶者均混之. 然，夫乳液者，亞穩之態也，歷時而又分油水二相. 食之過量，脂增，或生心血之病矣.
概述
油者，蓋乎諸碳氫合質所成（矽油者，矽氧合質而成也），油之所成者，非極性也，異於醇酮醚諸類. 至於油脂兩者，亦有異矣，夫油者，分子比之以細、連接亦為少矣.
食油
是「油」者，油脂之謂，蓋長鏈脂肪酸甘油酯. 沸點高於水，而有脂香，故庖廚所繫焉. 俗謂開門七件事一也.
精油
精油，易揮發、具芳香，常用於胭脂、妝粉之中.
石油
長鏈烴類，常溫液態.
矽油
矽油者，蓋乎矽氧高分子之類矣. 不易氧化，亦熱穩矣. 常用於潤滑、化妝之中.
坎巨提
坎巨提，即乾竺特，中亞古國也. 在葉爾羌西南約一千五百里. 自葉爾羌西行入蔥嶺，至塞勒庫勒之塔什庫爾幹，即蒲犁廳也. 由是西行，逾尼若塔什山口，又西南至塔克敦巴什帕米爾，為八帕之一. 由是南逾瓦呼羅特、明塔戛兩山口，西為因都庫什山，東為穆斯塔格山. 出山口順棍雜河南行，又順河折西抵棍雜，即坎巨提都城，城瀕棍雜河北岸. 西域水道記言：「塞勒庫勒在葉爾羌之西八百里，為外蕃總會之區. 自塞勒庫勒西五日程，曰黑斯圖濟；又西南三日程，曰乾竺特. 」即坎巨提，譯文異耳. 乾隆二十六年，其酋有黑斯婁者，始內附，即葉爾羌辦事大臣新柱奏稱「乾竺特伯克黑斯婁遣子貢金」者也.
道光間，克什米爾國王熱吉苦羅普散令其將布甫山率兵犯境，奪坎屬麻雲卡，坎酋夏孜牌爾敗之，追斬七千餘名. 喀什米爾遣使構和，年與坎酋洋銀一千五百元，元重二錢五分；坎酋以馬二匹、細狗二隻報之. 人謂入貢喀什米爾者，妄也. 同治四年，喀什米爾國王令就貝爾薩再犯境，坎王艾贊木復戰敗之，蓋至是喀什米爾已四犯坎屬矣.
光緒間，俄兵入帕米爾，英人聞之，率兵至哪格爾，並檄坎巨提修平道路，備兵進帕地. 哪格爾首抗英，坎酋助之. 十七年，英人敗哪格爾，直抵坎城，賽必德哎裏罕戰敗，攜眷屬潛遁，英人遂據其地. 先是賽酋私與俄通，上降書，押結約俄奪占帕米爾，修築堡壘於黑孜吉牙克、阿克素睦爾瓦、蘇滿三處，並建營於包子滾拜子，以扼要沖. 俄人復書，報以金幣千元、金絲呢布諸貨六馱、快砲六杆. 賽酋悖逆無信，不恤部眾，且狡而好利，屢挑釁英、俄以求賄，視其部為市販. 其副目歪孜爾素執兵權，同惡相濟，部民皆深忌之. 至是，率其眾五百餘人將奔俄，塔墩巴什頭目窩思滿集眾邀之. 張鴻疇拘諸色勒庫爾，屢謀突城出，不得，後解省羈禁十有七年，嗣復安置庫車，其子米則拜爾及家屬男女五十二人，均編住莎車熱瓦奇莊，賽酋之外產也；脅從之眾悉送還部，並諭飭賽酋之弟買賣提哎孜木代理坎巨提頭目，以安民心.
西緝事廠
西緝事廠，略云西廠. 成化十三年春正月己巳，置西廠，明憲宗純皇帝詔太監汪直提督官校刺事 ，權逾東廠而人員倍之. 成化十八年廢.
桐生市
桐生者，日本群馬縣之市也.
沿革
昭和八年，倂山田郡境野村. 十年，倂山田郡廣澤村. 廿九年，倂山田郡：梅田村、相生村、川內村之一部. 卅四年，倂栃木縣足利郡菱村. 四十三年，倂栃木縣安蘇郡田沼町之一部.
劉招華
劉招華者，中華人民共和國毒梟也. 福建福安賽岐鎮人. 一九六五年三月五日生. 幼雖頑，孝而敏. 母鄉佛，身弱恒病. 華六歲，為素食祈福. 二年，次姊月春與焉，期年而廢，而華持至母沒. 十二歲失怙. 兄姊四人，家貧甚，皆蚤輟學以與農事，強給資用. 而未輟華. 時市之序以福安一中為上，學而優. 常謂人曰：「所學皆廢也，必為富. 」稍長，為鎮汽修廠學徒. 高二時，私詣街道幹部，以家貧將自投軍，乃役於武警福州邊防支隊. 稍任正排職幹事，代司務長，貪公款百餘元，見懲. 八九年十二月，遷業為福安市人民法院司法警察，月俸五十六元. 黽勉精職，數見表彰，嘗立三等功. 同人咸稱以謙謹溫良. 罪犯有力，三吏不得持，而華獨服之. 人以為無害. 上司亦頗任之，擢使攝招商引資事. 遂多交長吏及中外賈人. 居常病其庸慊，自認所效之蕃，而理有得焉. 遂利通與臺灣行商，為販私偷漏，因識毒品. 九四年十二月去職，陽言經商，私試製冰毒. 於是歸里，诪張鄉民長吏，貰地建廠，上府亦期許之. 及竣時，遐邇來賀. 爾乃豢惡犬屏鄉人，以密製毒. 九六年七月五日，福州吏繫二毒販，繳毒十斤，質極高. 過堂坐販毒當死，始供華. 而華居席旁聽，以是蚤遁去，安匿於福州雪峰寺. 吏則執之無獲. 張追胥令，亦無果. 自是亡命，浪跡輾轉.
其素擅化學，中學時省競得高第. 先時世所製冰毒者，必由麻黃素，然為令所禁，不得. 華尋它徑代之，乃自成. 顧苦其為散而非晶質. 便攜鈔詣西安交大教授朱某，詐言製瘦體藥，特請結晶之法. 教授點檢驗其言，身授之，遂開世之先河. 及自里出亡，猶攜新版化學書，且行且習，欲益善其術.
陳炳錫者，廣東普寧流沙鎮赤水村人，亦大毒梟也. 五六年生，少孤，家貧，母腿疾恒病. 學蚤輟，與兄耕事母. 妻同村人陳寶玉，頗有色. 初舉一女，欲得男，恐資不敷，以遺諸人. 及改革開放，承鄉之經營，以辦廠制服、笠發家. 置宅市中，又另貰廛所寓樓下，貨魚以供人玩. 雖久居市，多施惠里. 凡歸，每就蘭若禮佛，結緣無數. 且建黌修祠，名遍諸碑，惟悉非在首，然所資以百萬計，人稱賢豪. 初販白粉，多銷於美國、泰國，而勢不得遂.
九八年，華至普寧，因人覿炳錫，說其術，欲共謀成事. 偶言良久，志好相投. 得資百萬，設廠炳錫里以徵其術. 既得冰毒數百公斤，大重於炳錫. 然其間穢水汙陂，鄉人所畜魚盡死. 耆老豫焉. 華恐事發，急徙械具於銀川. 炳錫於是加資三千萬，擴廠製毒，期均取其利. 九九年一月至十月內，產十二噸有奇. 分輸迴廣州、普寧以售.
譚曉林者，四川樂至縣人，原名明林，亦大毒梟也. 六二年十二月生. 農家子，以家貧高一輟學. 嘗為鄉中倉閽. 八六年去蜀入滇，務工邊境. 越二歲，取妻楊氏，其父則緬甸大毒梟也. 八九年移居緬北，始販毒. 九二年妻為嗜毒者所害. 同年相識一緬甸大毒梟，為其婿，遂居勐古. 初販毒於暹羅緬甸之境. 九五年後，銷毒於內. 國中所售之毒，嘗半出於林. 資產達四億餘元. 募故卒為私兵，凡二百七十人，械皆從美式. 雄踞一方，人稱緬北毒王. 而捕差詗之久.
桐生市
沿革
平成十七年，倂勢多郡：黑保根村、新里村.
地理
鄰接諸市. 接群馬縣之前橋市、伊勢崎市、太田市、沼田市、綠市，接櫔木縣足利市，佐野市.
劉招華
至若華與陳炳錫在廣州，悉倉之開，知事敗，謀欲出亡. 華亟返宿處，將治裝. 見店前駐警車一，心稍異之，入，以防火道乘樓. 而諸便衣吏衹以電梯先行，方入其室搜焉. 華至，見門內人，即反. 避吏間出，覓單車，踏去. 是時差館設卡封城，畢檢所出入車. 而華一路徐行，略無沮截，逕出於城，直至天河，始招車之廈門，居然遁去. 自是，公安部為華舉國購賞矣.
而陳炳錫之亡，由越南，至泰国，終被繫. 零三年移交廣東. 猶自詡為天下冰毒王之首. 零九年一月九日廣州伏法.
譚曉林則零一年四月廿日被捕於緬甸. 蓋其從見繫于雲南，竟供林也. 廿三日，中國使使緬甸，解林回國. 其私兵揚言：或劫人，或殺之，不遂. 零四年六月廿五伏法.
華則變姓名，詭蹤跡，初至武夷山. 後竄於青島，賃屋售彩票. 兩千年初，又輾轉入桂，至於桂林. 化名李森青，浼人落戶全州，胥吏不查，因登籍. 遂以富商置墅桂林郊，來往鄰人，出入不避. 且置林場樹紅豆杉，斥資千萬，深為諸鄉長吏所重. 室嘗入盜三人，搏之，生擒其首. 桂林晚報記者造訪，笑為指點，像暴於報，整版以敘，一時名揚.
零四年十一月廿四，方外食，見購賞於電視中，張其像. 頗自得意，而指之笑問店家曰：「可似我耶？」答曰：「非然，何戲乎，安如君哉. 」賡食，談笑良久乃去. 逕亡不歸，及陽朔鎮，有雷達站固廢之，匿其中. 又使其從棄車於桂林車站，乘公車返. 而捕差亦得報，亟往其居，不獲. 迨差人蹤跡於雷達站時，華蚤遁去. 但見洞口徒餘「李森青到此一遊」之語，深入之，則見其本名於壁上. 蓋其亡也，所託名有「劉彬彬、劉森、劉林權、劉林楊、劉桂森、李森青」之類，所營公司亦為「森森」，以其造五行闕木，所以補焉. 差人亦因名捕華之事為「啄木」.
新約
新約者，耶經之章也. 文以希臘，計二十七卷. 分馬太福音、馬可福音、路加福音、約翰福音、使徒行傳、使徒書信及啟示錄. 述耶穌佈道之事.
劉招華
翌年同日，讞大辟. 零七年廣東省二審開庭未果. 零九年九月十五日，藥死伏法. 有言曰：「但欲歸鄉一覘父冢耳. 」
初取同鄉吳氏，舉一男. 亡命時再取於湖南，舉一女，後奪休. 又取建陽李氏，舉一男一女. 凡四子. 餘不詳.
世人聞其生涯，皆嘆之，以為傳奇. 惜其用智而不軌也. 至於猖獗，終自取矣. 分類:福建省列傳
黎明殺機
《黎明殺機》者，美國電玩也. 述一妖捕四人之事. 謂之非對稱對抗也. 分類:美國電子遊戲
遠視
遠視者，累目久患之疾也，物遠視漸清，處近則形虛. 近視則反之.
分類:疾病
手算開方
手算開方者，算術也.
概
或問：毋論中原泰西，古人無電算盤，何以算開方？
答曰：可以直式算之.
法
先置待開方之數於根號中. 自小數點，毋論左右，逢二位分之. 若小數位之位數奇數也，補零末位.
周而復始，得欲求之精度，可止.
若小數後缺位，可復補雙零.
理
按恆等式，得. 故置十位於 a ，個位於 b ，是法也.
示
取二小數位，得開方二百概十四點一四.
以利沙
縮圖|右|以利沙 以利沙，前九世紀中葉生，以色列先知也. 其師曰以利亞，亦先知也. 以利亞將升天，奉神之命選召以利沙繼其事. 歷約蘭、耶戶、約哈斯與約阿施四王，為先知凡五十年. 以利沙居亞伯米何拉，父沙法，業農，家富，其有僕、二十四牛及田.
引據
《耶經·舊約全書·列王紀上下》
分類:以色列王國列傳
緬因州
緬因州者，美國一州也. 北與加拿大相接. 地方圓八萬六千五百四十二平方公里，民有一百三十三萬餘人.
光武中興
王莽地皇三年. 初，長沙定王發生舂陵節侯買，買生戴侯熊渠，熊渠生考侯仁. 仁以南方卑溼，徙封南陽之白水鄉，與宗族往家焉. 仁卒，子敞嗣，值莽篡位，國除. 節侯少子外為鬱林太守，外生鉅鹿都尉回，回生南頓令欽. 欽娶湖陽樊重女，生三男：演、仲、秀. 兄弟早孤，養於叔父良. 演性剛毅，慷慨有大節，自莽纂漢，常憤憤，懷復社稷之慮，不事家人居業，傾身破產，交結天下雄俊. 秀隆準日角，性勤稼穡. 演常非笑之，比於高祖兄仲. 秀姊元為新野鄧晨妻，秀嘗與晨俱過穰人蔡少公，少公頗學圖讖，言：「劉秀當為天子」. 或曰：「是國師公劉秀乎？」秀戲曰：「何用知非僕邪？」坐者皆大笑，晨心獨喜.
宛人李守姓星曆，讖記，為莽宗卿師，嘗謂其子通曰：「劉氏當興，李氏為輔. 」及新市、平林兵起，南陽騷動，通從弟軼謂通曰：「今四方擾亂，漢當復興. 南陽宗室獨劉伯升兄弟泛愛容眾，可與謀大事. 」通笑曰：「吾意也. 」會秀賣谷於宛，通遣軼往迎秀，與相見，因具言讖文事，與相要結，定謀議. 通欲以立秋材官都試騎士日，劫前隊大夫甄阜及屬正梁丘賜，因以號令大眾，使軼與秀歸舂陵舉兵以相應. 於是演召諸豪傑計議曰：「王莽暴虐，百姓分崩. 今枯旱連年，兵革並起，此亦天亡之時，復高祖之業，定萬世之秋也. 」眾皆然之. 於是分遣親客於諸縣起兵，演自發舂陵子弟. 諸家子弟恐懼，皆亡匿，曰：「伯升殺我. 」及見秀綘衣大冠，皆驚曰：「謹厚者亦復為之. 」乃稍自安. 凡得子弟七八千人，部署賓客，自稱「柱天都部」. 秀時年二十八. 李通未發，事覺，亡走. 父守及家屬坐死者六十四人.
演使族人嘉招說新市、平林兵，與其帥王鳳、陳牧西擊長聚，進屠唐子鄉，又殺湖陽尉. 軍中分財物不均，眾恚恨，欲反攻諸劉. 秀斂宗人所得物悉以與之，眾乃悅. 進拔棘陽，李軼、鄧晨皆將賓客來會.
演復收會兵眾，還保棘陽. 阜、賜乘勝，留輜重於藍鄉，引精兵十萬南度潢淳，臨沘水，阻兩川間為營，絕後橋，示無還心. 新市、平林見漢兵數敗，阜、賜軍大至，各欲解去，演甚患之. 會下江兵五千餘人至宜秋，演即與秀及李通俱造其壁，曰：「願見下江一賢將，議大事. 」眾推王常. 演見常，說以合從之利，常大悟曰：「王莽殘虐，百姓思漢. 今劉氏復興，即真主也，誠思出身為用，輔成大功. 」演曰：「如事成，豈敢獨饗之哉. 」遂與常深相結而去. 常還，具為餘將成丹、張邛言之. 丹、邛負其眾，曰：「大丈夫既起，當各自為主，何故受人制乎？」常乃徐曉說其將帥曰：「王莽苛酷，積失百姓之心，民之謳吟思漢，非一日也，故使吾屬因此得起. 夫民所怨者，天所去也. 民所思者，天所與也. 舉大事，必當下順民心，上合天意，功乃可成. 若負強恃勇，觸情恣欲，雖得天下，必復失之. 以秦、項之勢尚至夷覆，況今布衣相聚草澤，以此行之，滅亡之道也. 今南陽諸劉舉宗起兵，觀其來議者，皆有深計大慮，王公之才，與之併合，必成大功，此天所以祐吾屬也. 」下江諸將雖屈強少識，然素敬常，乃皆謝曰：「無王將軍，吾屬幾陷於不義. 」即引兵與漢軍及新市、平林合. 於是諸部齊心同力，銳氣益壯. 演大饗軍士，設盟約，休卒三日，分為六部. 十二月晦，潛師夜起，襲取藍鄉，盡獲其輜重.
淮陽王更始元年春正月甲子朔，漢兵與下江兵共攻甄阜、梁丘賜，斬之，殺士卒二萬餘人. 王莽納言將軍嚴尤、秩宗將軍陳茂引兵欲據宛，劉演與戰於淯陽下，大破之，遂圍宛. 先是，青、徐賊眾雖數十萬人，訖無文書、號令、旌旗、部曲，及漢兵起，皆稱將軍，攻城略地，移書稱說. 莽聞之，始懼.
舂陵戴侯曾孫玄在平林兵中，號「更始將軍」. 時漢兵已十餘萬，諸將議以兵多而無所統一，欲立劉氏以從人望. 南陽豪傑及王常等皆欲立劉演，而新市、平林將帥樂放縱，憚演威明，貪玄懦弱，先共定策立之，然後召演示其議. 演曰：「諸將軍幸欲尊立宗室，甚厚. 然今赤眉起青、徐，眾數十萬，聞南陽立宗室，恐赤眉復有所立. 王莽未滅而宗室相攻，是疑天下而自損權，非所以破莽也. 舂陵去宛三百里耳，遽自尊立，為天下準的，使後人得承吾敝，非計之善者也. 不如且稱王以號令，王勢亦足以斬諸將. 若赤眉所立者賢，相率而往從之，必不奪吾爵位. 若無所立，破莽，降赤眉，然後舉尊號，亦未晚也. 」諸將多曰：「善」張卬拔劍擊地曰：「疑事無功. 今日之議，不得有二. 」眾皆從之. 二月辛巳朔，設壇場於淯水上沙中，玄即皇帝位. 南面立，朝羣臣，羞愧流汗，舉手不能言. 於是大赦，改元，以族父良為國三老，王匡為定國上公，王鳳為成國上公，朱鮪為大司馬，劉演為大司徒，陳牧為大司空，餘皆九卿、將軍. 由是豪傑失望，多不服.
三月，王鳳與太常、偏將軍劉秀等徇昆陽、定陵、郾，皆下之.
王莽聞嚴尤、陳茂敗，乃遣司空王邑馳傳，與司徒王尋發兵平定山東，徵諸明兵法六十三家以備軍吏，以長人巨母霸為壘尉，又驅諸猛獸虎豹犀象之屬以助威武. 邑至洛陽，州郡各選精兵，牧守自將，定會者四十二萬人，號百萬，餘在道者，旌旗、輜重千里不絕. 夏五月，尋、邑南出潁川，與嚴尤、陳茂合.
諸將見尋、邑兵盛，皆反走入昆陽，惶怖，憂念妻孥，欲散歸諸城. 劉秀曰：「今兵谷既少，而外寇強大，併力御之，功庶可立，如欲分散，勢無俱全. 且宛城未拔，不能相救，昆陽即拔，一日之間，諸部亦滅矣. 今不同心膽共舉功名，反欲守妻子、財物邪？」諸將怒曰：「劉將軍何敢如是. 」秀笑而起. 會候騎還，言：「大兵且至城北，軍陳數百里，不見其後. 」諸將素輕秀，及迫急，乃相謂曰：「更請劉將軍計之. 」秀復為圖畫成敗，諸將皆曰：「諾」時城中唯有八九千人，秀使王鳳與廷尉、大將軍王常守昆陽，夜與五威將軍李軼等十三騎出城南門，於外收兵.
時莽兵到城下者且十萬，秀等幾不得出. 尋、邑縱兵圍昆陽，嚴尤說邑曰：「昆陽城小而堅，今假號者在宛，亟進大兵，彼必奔走. 宛敗，昆陽自服. 」邑曰：「吾昔圍翟義，坐不生得，以見責讓. 今將百萬之眾，遇城而不能下，非所以示威也. 當先圍此城，蹀血而進，前歌後舞，顧不快邪？」遂圍之城十重，列營百數，鉦鼓之聲聞數十里. 或為地道、衝輣撞城，積弩亂髮，矢下如雨，城中負戶而汲. 王鳳等乞降，不許. 尋、邑自以功在漏刻，不以軍事為憂. 嚴尤曰：「兵法圍城為之闕，宜使得逸出，以怖宛下. 」邑又不聽.
劉秀至郾、定陵，悉發諸營兵. 諸將貪惜財物，欲分兵守之. 秀曰：「今若破敵，珍寶萬倍，大功可成. 如為所敗，首領無餘，何財物之有. 」乃悉發之. 六月己卯朔，秀與諸營俱進，自將步騎千餘為前鋒，去大軍四五里而陳. 尋、邑亦遣兵數千合戰，秀奔之，斬首數十級. 諸將喜曰：「劉將軍平生見小敵怯，今見大敵勇，甚可怪也. 且復居前，請助將軍. 」秀復進，尋、邑兵怯，諸部共乘之，斬首數百千級. 連勝，遂前，諸將膽氣益壯，無不一當百. 秀乃與敢死者三千人，從城西水上衝其中堅. 尋、邑易之自將萬餘人行陳，敕諸營皆按部毋得動，獨迎與漢兵戰，不利，大軍不敢擅相救. 尋、邑陳亂，漢兵乘銳崩之，遂殺王尋. 城中亦鼓譟而出，中外合勢，震呼動天地，莽兵大潰，走者相騰踐，伏屍百餘里. 會大雷風，屋瓦皆飛，雨下如注，滍川盛溢，虎豹皆股戰，士卒赴水溺死者以萬數，水為不流. 王邑、嚴尤、陳茂輕騎乘死人渡水逃去，盡獲其軍實輜重，不可勝算，舉之連月不盡，或燔燒其餘. 士卒奔走，各還其郡，王邑獨與所將長安勇敢數千人還洛陽. 關中聞之震恐. 於是海內豪傑翕然響應，皆殺其牧守，自稱將軍，用漢年號，以待詔命，旬月之間，遍於天下.
劉秀復徇潁川，攻父城不下，屯兵巾車鄉. 潁川郡掾馮異監五縣. 為漢兵所獲. 異曰：「異有老母在父城，願歸，據五城以效功報德. 」秀許之. 異歸，謂父城長苗萌曰：「諸將多暴橫，獨劉將軍所到不虜略. 觀其言語舉止，非庸人也. 」遂與萌率五縣以降.
新市、平林諸將以劉演兄弟威名益盛，陰勸更始除之. 秀謂演曰：「事欲不善. 」演笑曰：「常如是耳. 」更始大會諸將，取演寶劍視之，繡衣御史申徒建隨獻玉玦，更始不敢發. 演舅樊宏謂演曰：「建得無有范增之意乎？」演不應. 李軼初與演兄弟善，後更諂事新貴. 秀戒演曰：「此人不可覆信. 」演不從. 演部將劉稷勇冠三軍，聞更始立，怒曰：「本起兵圖大事者，伯升兄弟也. 今更始何為者邪？」更始以稷為抗威將軍，稷不肯拜. 更始乃與諸將陳兵數千人先收稷，將誅之，演固爭. 李軼、朱鮪因勸更始並執演，即日殺之，以族兄光祿勳賜為大司徒. 秀聞之，自父城馳詣宛謝. 司徒官屬迎吊秀，秀不與交私語，惟深引過而已，未嘗自伐昆陽之功，又不敢為演服喪，飲食言笑如平常. 更始以是慚，拜秀為破虜大將軍，封武信侯.
更始遣王匡攻洛陽，申屠建李鬆攻武關，京兆諸縣及城中共起兵殺王莽. 事見《王莽篡漢》. 王匡拔洛陽，生縛莽太師王匡、哀章，皆斬之.
更始北都洛陽，分遣使者徇郡國，曰：「先降者復爵位」. 使者至上谷，上谷太守扶風耿況迎，上印綬，使者納之，一宿，無還意. 功曹寇恂勒兵入見使者，請之，使者不與，曰：「天王使者，功曹欲脅之邪？」恂曰：「非敢脅使君，竊傷計之不詳也. 今天下初定，使君建節銜命，郡國莫不延頸傾耳. 今始至上谷而先墮大信，將復何以號令他郡乎？」使者不應. 恂叱左右以使者命召況，況至，恂進取印綬帶況. 使者不得已，乃承製詔之，況受而歸.
更始欲令親近大將徇河北，大司徒賜言：「諸家子獨有文叔可用. 」朱鮪等以為不可，更始狐疑，賜深勸之，更始乃以劉秀行大司馬事，持節北度河，鎮慰州郡.
以大司徒賜為丞相，令先入關修宗廟、宮室.
大司馬秀至河北，所過郡縣，考察官吏，黜陟能否，平遣囚徒，除王莽苛政，復漢官名. 吏民喜悅，爭持牛酒迎勞，秀皆不受.
南陽鄧禹杖策追秀，及於鄴. 秀曰：「我得專封拜，生遠來，寧欲仕乎？」禹曰：「不願也. 」秀曰：「即如是，何欲為. 」禹曰：「但願明公威德加於四海，禹得效其尺寸，垂功名於竹帛耳. 」秀笑，因留宿間語. 禹進說曰：「今山東未安，赤眉、青犢之屬動以萬數. 更始既是常才，而不自聽斷，諸將皆庸人屈起，志在財幣，爭用威力，朝夕自快而已，非有忠良明智，深慮遠圖，欲尊主安民者也. 歷觀往古聖人之興，二科而已，天時與人事也. 今以天時觀之，更始既立而災變方興. 以人事觀之，帝王大業非凡夫所任，分崩離析，形勢可見. 明公雖建藩輔之功，猶恐無所成立也. 況明公素有盛德大功，為天下所向服，軍政齊肅，賞罰明信. 為今之計，莫如延攬英雄，務悅民心，立高祖之業，救萬民之命，以公而慮，天下不足定也. 」秀大悅，因令禹常宿止於中，與定計議. 每任使諸將，多訪於禹，皆當其才.
秀見兄演之死，每獨居輒不御酒肉，枕蓆有涕泣處. 主簿馮異獨叩頭寬譬，秀止之曰：「卿勿妄言. 」異因進說曰：「更始政亂，百姓無所依戴. 夫人久饑渴，易為充飽. 今公專命方面，宜分遣官屬徇行郡縣，宣佈惠澤. 」秀納之. 騎都尉宋子耿純謁秀於邯鄲，退，見官屬將兵法度不與他將同，遂自結納.
王莽時，長安中有自稱成帝子子輿者，莽殺之. 邯鄲卜者王郎緣是詐稱真子輿，立為天子，移檄州郡，趙國以北，遼東以西，皆望風響應. 二年春正月，大司馬秀以王郎新盛，乃北徇薊.
申屠建、李鬆自長安迎更始遷都. 二月，更始發洛陽. 初，三輔豪傑假號誅莽者人人皆望封侯. 申屠建既斬王憲，又揚言：「三輔兒大黠，共殺其主. 」吏民惶恐，屬縣屯聚，建等不能下. 更始至長安，乃下詔大赦，非王莽子，他皆除其罪. 於是三輔悉平.
時，長安唯未央宮被焚，其餘宮室、供帳、倉庫、官府皆案堵如故，市裏不改於舊. 更始居長樂宮，升前殿，郎吏以次列庭中. 更始羞怍，俛首刮席，不敢視. 諸將後至者，更始問：「虜掠得幾何. 」左右侍官皆宮省久吏，驚愕相視.
李鬆與棘陽趙萌說更始「宜悉王諸功臣. 」朱鮪爭之，以為「高祖約，非劉氏不王」. 更始乃先封諸宗室，祉為定陶王，慶為燕王，歙為元氏王，嘉為漢中王，賜為宛王，信為汝陰王. 然後立王匡為沘陽王，王鳳為宜城王，朱鮪為膠東王，王常為鄧王，申屠建為平氏王，陳牧為陰平王，衛尉大將軍張卬為淮陽王，執金吾大將軍廖湛為穰王，尚書胡殷為隨王，柱天大將軍李通為西平王，五威中郎將李軼為舞陰王，水衡大將軍成丹為襄邑王，驃騎大將軍宗佻為潁陰王，尹尊為郾王. 唯朱鮪辭不受，乃以鮪為左大司馬. 宛王賜為前大司馬，使與李軼等鎮撫關東. 又使李通鎮荊州，王常行南陽太守事. 以李鬆為丞相，趙萌為右大司馬，共秉內任.
更始納趙萌女為夫人，故委政於萌，日夜飲燕後庭，羣臣欲言事，輒醉不能見，時不得已，乃令侍中坐帷內與語. 韓夫人尤嗜酒，每侍飲，見常侍奏事，輒怒曰：「帝方對我飲，正用此時持事來邪？」起，抵破書案. 趙萌專權，生殺自恣. 郎吏有說萌放縱者，更始怒，拔劍擊之，自是無敢復言. 以至羣小、膳夫皆濫授官爵，長安為之語曰：「竈下養，中郎將. 爛羊胃，騎都尉. 爛羊頭，關內侯. 」軍師將軍李淑上書諫曰：「陛下定業，雖因下江、平林之勢，斯蓋臨時濟用，不可施之既安. 唯名與器，聖人所重. 今加非其人，望其裨益萬分，猶緣木求魚，升山採珠. 海內望此，有以窺度漢祚. 」更始怒，囚之. 諸將在外者皆專行誅賞，各置牧守，州郡交錯，不知所從. 由是關中離心，四海怨叛.
耿況遣其子弇奉奏詣長安，弇時年二十一. 行至宋子，會王郎起，弇從吏孫倉、衛包曰：「劉子輿，成帝正統，舍此不歸，遠行安之. 」弇按劍曰：「子輿弊賊，卒為降虜耳. 我至長安，與國家陳漁陽、上谷兵馬，歸發突騎以轔烏合之眾，如摧枯折腐耳. 觀公等不識去就，族滅不久也. 」倉、包遂亡，降王郎.
弇聞大司馬秀在盧奴，乃馳北上謁，秀留署長史，與俱北至薊. 王郎移檄購秀十萬戶，秀令功曹令史潁川王霸至市中募人擊王郎，市人皆大笑，舉手邪揄之，霸慚懅而反. 秀將南歸，耿弇曰：「今兵從南方來，不可南行. 漁陽太守彭寵，公之邑人. 上谷太守，即弇父也. 發此兩郡，控弦萬騎，邯鄲不足慮也. 」秀官屬腹心皆不肯，曰：「死尚南首，奈何北行入囊中. 」秀指弇曰：「是我北道主人也. 」
會故廣陽王子接起兵薊中以應郎，城內擾亂，言邯鄲使者方到，二千石以下皆出迎. 於是秀趣駕而出，至南城門，門已閉，攻之得出，遂晨夜南馳，不敢入城邑，舍食道旁. 至蕪蔞亭，時天寒烈，馮異上豆粥. 至饒陽，官屬皆乏食. 秀乃自稱邯鄲使者，入傳舍，傳吏方進食，從者饑，爭奪之. 傳吏疑其僞，乃椎鼓數十通，紿言：「邯鄲將軍至」，官屬皆失色. 秀升車欲馳，既而懼不免，徐還坐，曰：「請邯鄲將軍入. 」久，乃駕去. 晨夜兼行，蒙犯霜雪，面皆破裂.
至下曲陽，傳聞王郎兵在後，從者皆恐. 至滹沱河，侯吏還白「河水流澌，無船，不可濟」. 秀使王霸往視之. 霸恐驚眾，欲且前，阻水還，即詭曰：「冰堅可度. 」官屬皆喜. 秀笑曰：「候吏果妄語也. 」遂前，比至河，河冰亦合，乃令王霸護度，未畢數騎而冰解. 至南宮，遇大風雨，秀引車入道傍空舍，馮異抱薪，鄧禹爇火，秀對竈燎衣. 馮異復進麥飯.
囚
囚者，獄中之徒也. 因犯罪所獲，分生囚及死囚.
光武中興
秀以二郡兵弱，欲入城頭子路、刁子都軍中，任光以為不可. 乃發傍縣，得精兵四千人，拜任光為左大將軍，信都都尉李忠為右大將軍，邳肜為後大將軍，和戎太守如故，信都令萬修為偏將軍，皆封列侯. 留南陽宗廣領信都太守事，使任光、李忠、萬修將兵以從，邳肜將兵居前. 任光乃多作檄文曰：「大司馬劉公將城頭子路、刁子都兵百萬眾從東方來，擊諸反虜. 」遣騎馳至鉅鹿界中. 吏民得檄，傳相告語. 秀投暮入堂陽界，多張騎火，彌滿澤中，堂陽即降. 又擊貰縣，降之. 城頭子路者，東平爰曾也，寇掠河、濟間，有眾二十餘萬，刁子都有眾六七萬，故秀欲依之. 昌城人劉植聚兵數千人據昌城迎秀，秀以植為驍騎將軍. 耿純率宗族賓客二千餘人，老病者皆載木自隨，迎秀於育，拜純為前將軍. 進攻下曲陽，降之. 眾稍合，至數萬人，復北擊中山. 耿純恐宗家懷異心，乃使從弟訢宿歸，燒廬舍以絕其反顧之望. 秀進拔盧奴，所過發奔命兵，移檄邊郡，共擊邯鄲，郡縣還復響應. 時真定王楊起兵附王郎，眾十餘萬，秀遣劉植說楊，楊乃降. 秀因留真定，納楊甥郭氏為夫人以結之. 進擊元氏、防子，皆下之. 至鄗，擊斬王郎將李惲. 至柏人，復破郎將李育，育還保城，攻之不下.
囚
曩者，部落之爭或產囚俘人質，是人，成奴或誅. 今者，囚見判有期、終身監禁，甚者判極刑.
光武中興
南鄭人延岑起兵據漢中，漢中王嘉擊降之，有眾數十萬. 校尉南陽賈復見更始政亂，乃說嘉曰：「今天下未定，而太王安守所保，所保得無不可保乎？」嘉曰：「卿言大，非吾任也. 大司馬在河北，必能相用. 」乃為書薦復及長史南陽陳俊於劉秀. 復等見秀於柏人，秀以復為破虜將軍，俊為安集掾.
秀舍中兒犯法，軍市令潁川祭遵格殺之. 秀怒，命收遵. 主簿陳副諫曰：「明公常欲眾軍整齊，今遵奉法不避，是教令所行也. 」乃貰之，以為刺奸將軍，謂諸將曰：「當備祭遵. 吾舍中兒犯法尚殺之，必不私諸卿也. 」
或說大司馬秀以守柏人不如定鉅鹿，秀乃引兵東北拔廣阿. 秀披輿地圖，指示鄧禹曰：「天下郡國如是，今始乃得其一. 子前言以吾慮天下不足定，何也？」禹曰：「方今海內殽亂，人思明君，猶赤子之慕慈母. 古之興者在德薄厚，不以大小也. 」
十惡
十惡，始於《北齊律》，稱重罪十條，於唐時益修，稱十惡，犯者，絕不寬宥，皇室宗親犯者亦不在八議之列. 而所謂十惡不赦者，典即出此.
光武中興
薊中之亂，耿弇與劉秀相失，北走昌平，就其父況，因說況擊邯鄲. 時王郎遣將徇漁陽、上谷，急發其兵，北州疑惑，多欲從之. 上谷功曹寇恂、門下掾閔業說況曰：「邯鄲拔起，難可信向. 大司馬，劉伯升母弟，尊賢下士，可以歸之. 」況曰：「邯鄲方盛，力不能獨拒，如何」對曰：「今上谷完實，控弦萬騎，可以詳擇去就. 恂請東約漁陽，齊心合眾，邯鄲不足圖也. 」況然之，遣恂東約彭寵，欲各發突騎二千匹，步兵千人，詣大司馬秀.
安樂令吳漢、護軍蓋延、孤奴令王梁亦勸寵從秀，寵以為然，而官屬皆欲附王郎，寵不能奪. 漢出止外亭，遇一儒生，召而食之，問以所聞. 生言：「大司馬劉公，所過為郡縣所稱. 邯鄲舉尊號者，實非劉氏. 」漢大喜，即詐為秀書，移檄漁陽，使生齎以詣寵，令具以所聞說之. 會寇恂至，寵乃發步騎三千人，以吳漢行長史，與蓋延、王梁將之，南攻薊，殺王郎大將趙閎.
寇恂還，遂與上谷長史景丹及耿弇將兵俱南，與漁陽軍合，所過擊斬王郎大將、九卿、校尉以下，凡斬首三萬級，定涿郡、中山、鉅鹿、清河、河間凡二十二縣. 前及廣阿，聞城中車騎甚眾，丹等勒兵問曰：「此何兵. 」曰：「大司馬劉公也. 」諸將喜，即進至城下. 城中初傳言二郡兵為邯鄲來，眾皆恐. 劉秀自登西城樓勒兵問之，耿弇拜於城下，即召入，具言發兵狀. 秀乃悉召景丹等入，笑曰：「邯鄲將帥數言我發漁陽、上谷兵，吾聊應言我亦發之，何意二郡良為吾來. 方與士大夫共此功名耳. 」乃以景丹、寇恂、耿弇、蓋延、吳漢、王梁皆為偏將軍，使還領其兵. 加耿況、彭寵大將軍，封況、寵、丹、延皆為列侯.
吳漢為人，質厚少文，造次不能以辭自達，然沈勇有智略. 鄧禹數薦之於秀，秀漸親重之.
更始遣尚書令謝躬率六將軍討王郎，不能下. 秀至，與之合軍，東圍鉅鹿，月餘未下. 王郎遣將攻信都，大姓馬寵等開城內之. 更始遣兵攻破信都，秀使李忠還，行太守事. 王郎遣將倪宏、劉奉率數萬人救鉅鹿，秀逆戰於南蠻，不利. 景丹等縱突騎擊之，宏等大敗. 秀曰：「吾聞突騎天下精兵，今見其戰，樂可言邪？」
耿純言於秀曰：「久守鉅鹿，士卒疲弊，不如及大兵精銳進攻邯鄲，若王郎已誅，鉅鹿不戰自服矣. 」秀從之. 夏四月，留將軍鄧滿守鉅鹿，進軍邯鄲，連戰破之. 郎乃使其諫大夫杜威請降. 威雅稱郎實成帝遺體，秀曰：「設使成帝復生，天下不可得，況詐子輿者乎？」威請求萬戶侯，秀曰：「顧得全身可矣. 」威怒而去. 秀急攻之二十餘日，五月甲辰，郎少傅李立開門內漢兵，遂拔邯鄲. 郎夜亡走，王霸追斬之. 秀收郎文書，得吏民與郎交關謗毀者數千章，秀不省，會諸將燒之，曰：「令反側子自安. 」
護軍宛人朱祜言於秀曰：「長安政亂，公有日角之相，此天命也. 」秀曰：「召刺奸收護軍. 」祜乃不敢復言.
更始遣使立秀為蕭王，悉令罷兵，與諸將有功者詣行在所. 遣苗曾為幽州牧，韋順為上谷太守，蔡充為漁陽太守，並北之部.
蕭王居邯鄲宮，晝臥溫明殿，耿弇入，造牀下請間，因說曰：「吏士死傷者多，請歸上谷益兵. 」蕭王曰：「王郎已破，河北略平，復用兵何為. 」弇曰：「王郎雖破，天下兵革乃始耳. 今使者從西方來，欲罷兵，不可聽也. 銅馬、赤眉之屬數十輩，輩數十百萬人，所向無前，聖公不能辦也，敗必不久. 」蕭王起坐曰：「卿失言，我斬卿. 」弇曰：「大王哀厚弇如父子，故敢披赤心. 」蕭王曰：「我戲卿耳. 何以言之？」弇曰：「百姓患苦王莽，復思劉氏，聞漢兵起，莫不歡喜，如去虎口得慈母. 今更始為天子，而諸將擅命于山東，貴戚縱橫於都內，虜掠自恣，元元叩心，更思莽朝，是以知其必敗也. 公功名已着，以義征伐，天下可傳檄而定也. 天下至重，公可自取，毋令他姓得之. 」蕭王乃辭以河北未平，不就徵，始貳於更始.
秋，蕭王擊銅馬於鄡，吳漢將突騎來會清陽，士馬甚盛，漢悉上兵簿於莫府，請所付與，不敢自私，王益重之. 王以偏將軍沛國朱浮為大將軍、幽州牧，使治薊城. 銅馬食盡夜遁，蕭王追擊於館陶，大破之. 受降未盡，而高湖、重連從東南來與銅馬餘眾合，蕭王復與大戰於蒲陽，悉破降之，封其渠帥為列侯. 諸將未能信賊，降者亦不自安. 王知其意，敕令降者各歸營勒兵，自乘輕騎按行部陳. 降者更相語曰：「蕭王推赤心置人腹中，安得不投死乎？」由是皆服，悉以降人分配諸將，眾遂數十萬. 赤眉別帥與青犢、上江、大肜、鐵脛、五幡十餘萬眾在射犬，蕭王引兵進擊，大破之. 南徇河內，河內太守韓歆降.
冬，蕭王將北徇燕、趙，度赤眉必破長安，又欲乘釁並關中而未知所寄，乃拜鄧禹為前將軍，中分麾下精兵二萬人，遣西入關，令自選偏裨以下可與俱者. 時朱鮪、李軼、田立、陳僑將兵號三十萬，與河南太守武勃共守洛陽. 鮑永、田邑在幷州. 蕭王以河內險要富實，欲擇諸將守河內者而難其人，問於鄧禹. 禹曰：「寇恂文武備足，有牧民御眾之才，非此子莫可使也. 」乃拜恂河內太守，行大將軍事. 蕭王謂恂曰：「昔高祖留蕭河關中，吾今委公以河內. 當給足軍糧，率厲士馬，防遏他兵，勿令北度而已. 」拜馮異為孟津將軍，統魏郡、河內兵於河上，以拒洛陽. 蕭王親送鄧禹至野王，禹既西，蕭王乃復引兵而北. 寇恂調餱糧，治器械以供軍，軍雖遠征，未嘗乏絕.
漢光武建武元年春正月，鄧禹至箕關，擊破河東都尉，進圍安邑.
夏四月，蕭王北擊尤來、大槍、五幡於元氏，追至北平，連破之. 又戰於順水北，乘勝輕進，反為所敗. 王自投高岸，遇突騎王豐下馬授王，王僅而得免，散兵歸保范陽. 軍中不見王，或云已歿，諸將不知所為. 吳漢曰：「卿曹努力. 王兄子在南陽，何憂無主. 」眾恐懼，數日乃定. 賊雖戰勝，而憚王威名，夜，遂引去. 大軍復追至安次，連戰，破之. 賊退入漁陽，所過虜掠. 強弩將軍陳俊言於王曰：「戰無輜重，宜令輕騎出賊前，使百姓各自堅壁以絕其食，可不戰而殄也. 」王然之，遣俊將輕騎馳出賊前，視人保壁堅完者，敕令固守. 放散在野者，因掠取之. 賊至，無所得，遂散敗. 王謂俊曰：「困此虜者，將軍策也. 」
朱鮪聞王北征而河內孤，乃遣其將蘇茂、賈彊將兵三萬餘人渡鞏河攻溫. 鮪自將數萬人攻平陰以綴異. 檄書至河內，寇恂即勒軍馳出，並移告屬縣，發兵會溫下. 軍吏皆諫曰：「今洛陽兵渡河，前後不絕，宜待眾軍畢集，乃可出也. 」恂曰：「溫，郡之藩蔽，失溫則郡不自守. 」遂馳赴之. 旦日，合戰，而馮異遣救及諸縣兵適至，恂令士卒乘城鼓譟，大呼而言曰：「劉公兵到. 」蘇茂軍聞之，陳動. 恂因奔擊，大破之. 馮異亦渡河擊朱鮪，鮪走. 異與恂追至洛陽，環城一幣而歸. 自是洛陽震恐，城門晝閉.
異、恂移檄上狀，諸將入賀，因上尊號. 將軍南陽馬武先進曰：「大王執雖謙退，奈宗廟、社稷何. 宜先即尊位，乃議征伐. 今此誰賊而馳騖擊之乎？」王驚曰：「何將軍出此言. 可斬也. 」乃引軍還薊. 復遣吳漢率耿弇、景丹等十三將軍追尤來等，斬首萬三千餘級，遂窮追至浚靡而還. 賊散入遼西、遼東，為烏桓、貊人所鈔擊略盡.
都護將軍賈復與五校戰於真定，復傷瘡甚. 王大驚曰：「我所以不令賈復別將者，為其輕敵也. 果然失吾名將. 聞其婦有孕，生女邪，我子娶之. 生男邪，我女嫁之，不令其憂妻子也. 」復病尋愈，追及王於薊，相見甚讙.
還至中山，諸將覆上尊號，王又不聽. 行到南平棘，諸將復固請之，王不許. 諸將且出，耿純進曰：「天下士大夫捐親戚，棄土壤，從大王於矢石之間者，其計固望攀龍鱗，附鳳翼，以成其所志耳. 今大王留時逆眾，不正號位，純恐士大夫望絕計窮，則有去歸之思，無為久自苦也. 大眾一散，難可復合. 」純言甚誠切，王深感曰：「吾將思之. 」
行至鄗，召馮異詣鄗，問四方動靜. 異曰：「更始必敗，宗廟之憂在於大王，宜從眾議. 」會儒生彊華自關中奉《赤伏符》來詣王，曰：「劉秀髮兵捕不道，四夷雲集龍鬥野，四七之際火為主. 」羣臣因復奏請. 六月己未，王即皇帝位於鄗南，改元，大赦.
秋七月己亥，帝使吳漢率建義大將軍朱祐等十一將圍朱鮪於洛陽.
諸將圍洛陽數月，朱鮪堅守不下. 帝以廷尉岑彭嘗為鮪校尉，令往說之. 鮪在城上，彭在城下，為陳成敗. 鮪曰：「大司徒被害時，鮪與其謀，又諫更始無遣蕭王北征，誠自知罪深，不敢降. 」彭還，具言於帝，帝曰：「舉大事者不忌小怨，鮪今若降，官爵可保，況誅罰乎. 河水在此，吾不食言. 」彭復往告鮪，鮪從城上下索曰：「必信，可乘此上. 」彭趣索欲上，鮪見其誠，即許降. 辛卯，朱鮪面縛，與岑彭俱詣河陽. 帝解其縛，召見之，復令彭夜送鮪歸城. 明旦，與蘇茂等悉其眾出降. 拜鮪為平狄將軍，封扶溝侯.
二年春正月庚辰，悉封諸功臣為列侯. 梁侯鄧禹、廣平侯吳漢皆食四縣. 博士丁恭議曰：「古者封諸侯不過百里，強幹弱枝，所以為治也. 今封四縣，不合法制. 」帝曰：「古之亡國，皆以無道，未嘗聞功臣地多而滅亡者也. 」
起高廟於洛陽，四時合祀高祖、太宗、世宗. 建社稷於宗廟之右，立郊兆於城南.
張四維
張四維，字子維，蒲州人. 嘉靖三十二年進士. 改庶吉士，授編修. 隆慶初，進右中允，直經筵，尋遷左諭德. 四維倜儻有才智，明習時事. 楊博、王崇古久歷邊陲，善談兵. 四維，博同里而崇古姊子也，以故亦習知邊務. 高拱深器之.
拱掌吏部，超擢翰林學士. 甫兩月，拜吏部右侍郎. 俺答封貢議起，朝右持不決. 四維為交關於拱，款事遂成. 拱益才四維，四維亦干進不已，朝士頗有疾之者. 御史郜永春視鹽河東，言鹽法之壞由勢要橫行，大商專利，指四維、崇古為勢要，四維父、崇古弟為大商. 四維奏辨，因乞去. 拱力護之，溫詔慰留焉.
初，趙貞吉去位，拱欲援四維入閣，而殷士儋夤緣得之，諸人遂相搆. 及御史趙應龍劾士儋，士儋未去，言路復有劾四維者. 四維已進左侍郎，不得已引去，無何士儋亦去. 東宮出閤，召四維充侍班官. 給事中曹大埜言四維賄拱得召，四維馳疏辨，求罷. 穆宗不許，趣入朝. 未至而穆宗崩，拱罷政，張居正當國，復移疾歸.
四維家素封，歲時餽問居正不絕. 武清伯李偉，慈聖太后父也，故籍山西，四維結為援. 萬曆二年復召掌詹事府. 明年三月，居正請增置閣臣，引薦四維，馮保亦與善，遂以禮部尚書兼東閣大學士入贊機務. 當是時，政事一決居正. 居正無所推讓，視同列蔑如也. 四維由居正進，謹事之，不敢相可否，隨其後，拜賜進官而已. 居正卒，四維始當國. 累加至少師、吏部尚書、中極殿大學士.
初，四維曲事居正，積不能堪，擬旨不盡如居正意，居正亦漸惡之. 既得政，知中外積苦居正，欲大收人心. 會皇子生，頒詔天下，疏言：「今法紀修明，海宇寧謐，足稱治平. 而文武諸臣，不達朝廷勵精本意，務為促急煩碎，致徵斂無藝，政令乖舛，中外囂然，喪其樂生之心. 誠宜及此大慶，蕩滌煩苛，弘敷惠澤，俾四海烝黎，咸戴帝德，此固人心培國脈之要術也. 」神宗嘉納之. 自是，朝政稍變，言路亦發舒，詆居正時事.
於是居正黨大懼. 王篆、曾省吾輩，厚結申時行以為助. 而馮保欲因兩宮徽號封己為伯，惡四維持之. 篆、省吾知之，厚賄保，數短四維；而使所善御史曹一夔劾吏部尚書王國光媚四維，拔其中表弟王謙為吏部主事. 時行遂擬旨罷國光，並謫謙. 四維以帝慰留，復起視事. 命甫下，御史張問達復劾四維. 四維窘，求保心腹徐爵、張大受賄保，保意稍解. 時行乃謫問達於外，以安四維. 四維以時行與謀也，卒銜之. 已而中官張誠譖保，保眷大衰，四維乃授意門生李植輩發保奸狀. 保及篆、省吾皆逐，朝事一大變.
於是四維稍汲引海內正人為居正所沉抑者. 雖未即盡登用，然力反前事，時望頗屬焉. 雲南貢金後期，帝欲罪守土官，又詔取雲南舊貯礦銀二十萬，皆以四維言而止. 尋以父喪歸. 服將闋，卒. 贈太師，諡文毅.
分類:明列傳
蘭州市
蘭州市，中華人民共和國甘肅省治也. 別稱金城. 置五區三縣. 口三百六十二萬餘.
沿革
漢昭帝始元元年，置金城縣. 隋文帝開皇三年，改蘭州. 明世屬陝西承宣佈政史司. 清乾隆三年，置蘭州府. 二十九年，爲陝甘總督衙門治所. 民國二年，改蘭山道. 河州馬氏據而有之. 一九四九年秋八月，解放軍入城. 後置蘭州市. 二〇一二年秋八月二十八，置蘭州新區.
政區
凡五區三縣.
范正平
范正平字子夷，學行甚高，雖庸言必援《孝經》、《論語》. 父純仁卒，宋廷詔特增遺澤，官其子孫，正平推與幼弟正思. 紹聖中，為開封尉，有向氏於其墳造慈雲寺. 戶部尚書蔡京以向氏后戚，規欲自結，奏拓四鄰田廬. 民有訴者，正平按視，以為所拓皆民業，不可奪；民又撾鼓上訴，京坐罰金二十斤，用是蓄恨正平.
及京當國，乃言正平矯撰父遺表. 又謂李之儀所述純仁行狀，妄載中使蔡克明傳二聖虛佇之意，遂以正平逮之儀、克明同詣御史府. 正平將行，其弟正思曰：「議行狀時，兄方營窀穸之事，參預筆削者，正思也，兄何為哉？」正平曰：「時相意屬我，且我居長，我不往，兄弟俱將不免，不若身任之. 」遂就獄，捶楚甚苦，皆欲誣服. 獨克明曰：「舊制，凡傳聖語，受本於御前，請寶印出，注籍於內東門. 」使從其家得永州傳宣聖語本有御寶，又驗內東門籍皆同. 其遺表八事，諸子以朝廷大事，防後患，不敢上之，繳申潁昌府印寄軍資庫. 自潁昌取至，亦實. 獄遂解. 正平羈管象州，之儀羈管太平州. 正平家屬死者十餘人.
會赦，得歸潁昌. 唐君益為守，表其所居為忠直坊，取所賜「世濟忠直」碑額也. 正平告之曰：「此朝廷所賜，施於金石，揭於墓隧，假寵於范氏子孫則可；若於通途廣陌中為往來之觀，以聳動庸俗，不可也. 」君益曰：「此有司之事，君家何預焉？」正平曰：「先祖先君功名，人所知也. 十室之邑，必有忠信，異時不獨吾家詒笑，君亦受其責矣. 」竟撤去之. 正平退閑久，益工詩，尤長五言，著荀里退居編，以壽終.
西寧市
西寧市，中華人民共和國青海省治也. 古稱西平、鄯州. 置四區二縣一自治縣. 口二百二十萬餘.
沿革
初屬漢之金城郡. 魏置西平郡. 五胡亂華，禿髮氏僭稱王，治西平. 北魏稱鄯州. 唐世襲其名稱鄯州. 後爲吐蕃所破，置青唐城. 宋人復立鄯州，改西寧州. 明世爲西寧衛. 清置西寧府，屬甘肅. 欽差辦理青海蒙古番子事務大臣駐此. 後爲河州馬氏所據. 民國二年，改海東道. 三年，又改西寧道. 十六年，廢道. 十八年，置青海省，治西寧. 一九四九年秋九月，解放軍入城. 六〇年，升地級市.
它典
分類:青海省區劃
宣統帝
溥儀，字耀之，號浩然，遜帝也. 穆宗承繼子、德宗兼祧子也，嫡母孝定景皇后葉赫那拉氏. 本生考醇親王載灃，德宗弟也，本生妣幼蘭. 光緒三十二年春正月十四誕於醇邸.
三十四年冬十月壬申，德宗疾大漸，皇太后與軍機議立儲君，眾諫以時值危難，當立長君，皇太后怒，乃命溥儀教養宮內. 癸酉，德宗崩，奉皇太后懿旨入承大統，為嗣皇帝，嗣穆宗，以明年為宣統元年，兼承大行皇帝之祧. 父載灃奉皇太后懿旨監國，為攝政王. 軍國機務，中外章奏，悉取攝政王處分，稱詔行之，大事並請皇太后懿旨. 複尊皇太后為太皇太后，是日，太皇太后亦崩.
其後政事多出攝政王. 唯時革命黨起謀倡民主，廢帝制，國家多事.
三年十月，攝政王載灃奏皇太后隆裕，繳監國攝政王章，退歸籓邸. 皇太后懿旨，晉世續、徐世昌為太保，衛護皇帝. 未幾，革命事竟. 十一月，皇太后命召集臨時國會，以國體或共和或君憲事付公決. 十二月，袁世凱奏與革命軍伍廷芳議，贊成共和. 十二月廿五，以承皇太后懿旨，頒《退位詔書》，遜位，留皇帝名號，不問政事，退居養心殿. 臨時政府與立《清室優待條件》，凡三章十九條，計皇室優待條件八，皇族待遇條件四，滿、蒙、回、藏待遇條件七. 故宮以乾清門為界，皇帝轄門北，國民政府領其南.
中華民國六年六月，張勳入京. 七月一日，擁溥儀復辟. 民益憤，乃於十二日退位.
二十一年，日本恃兵據東北久矣，恐起世論，乃於三月一日迎溥儀至長春，為滿洲國執政，謀裂中國，建元大同. 二十三年，改號滿洲帝國，僭稱皇帝，改元康德. 以鄭孝胥為國務院總理，後以張景惠繼之. 然政事多出日人.
三十四年，日本敗降，滿洲國繼亡. 溥儀為蘇軍所俘，解往北地，彼國待之殊優. 其間，嘗詣遠東國際軍事法庭，證日軍據華，挾其僭立事.
三十八年，中共得國，以其為日寇傀儡，貶為戰犯. 一九五〇年解之歸國，羈哈爾濱、撫順. 一九五九年末，國家主席劉少奇特赦之，位與庶民同. 後中共委以政協委員.
正弦定理
正弦定理者，三角公式也. 其義曰：三角邊除以對角之正弦函數，常數也. 其式曰：
宣統帝
一九六七年十月十七日，崩. 骨灰奉安於北京八寶山革命公墓. 一九九五年，妻李氏遷葬諸私塚華龍皇家陵園，在崇陵側. 五娶皆無所出，以族子毓喦為嗣.
正弦定理
且常數者，其外接圓之直徑也. 故：
宣統帝
今多稱廢帝、遜帝，或以年號稱宣統帝. 嘗為滿洲皇帝，故亦有稱康德帝者.
正弦定理
證一
一般之制者，弗涉外接圓也. 可加一邊垂高，分二直角三角. 以正弦函數之義證之. 設加垂高於 c ，其長為 h ，則：
宣統帝
嘗口述家世生平，弟溥傑編成《我的前半生》行世.
正弦定理
證一
同理，舉一隅，可反三隅也.
證二
涉外接圓之制者：設外接圓之心為 O. 設 O\perp BC 於 P. 以歐幾里得幾何兼正弦函數之義證之.
（圓心角二倍於圓周角）
生母
生母（中古拼音：srieng），中古漢音聲母也，正齒音，隸莊組，全清. 生書合流，成審，因處二等，稱之審二. 又稱山母.
古今音變
當世漢語分平捲舌者，有三型：南京、濟南、昌徐. 南京型生二捲而生三平，濟南型生母捲，昌徐型生母平. 不分平捲者，作全清齒音，派陰聲調.
無論吳漢，皆讀さ行.
仍生，派陰聲調.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
犬肉
替代文字|縮圖|犬肉 犬肉者，犬身之肉也. 今中國、越南，以至東海，食之者多. [[Category:食]]
菅原道真
故日本贈正一位太政大臣菅原道真，小字阿呼、吉祥丸. 承和二年六月廿五日誕. 平安朝時人也. 為宇多帝所重，醍醐朝，晉敘右大臣. 見譖於左大臣藤原時平. 左遷太宰員外帥. 延喜三年二月廿五日卒. 二十二年，追復右大臣. 延長八年，清涼殿落雷. 時以為道真作祟. 永延元年，追贈北野天滿宮天神號. 正曆四年，贈正一位左大臣，追晉太政大臣. 後加神號天滿大自在天神、日本太政威德天. 各地立祠，曰天滿宮. 至今香火不絕.
傳
道真祖清公，從三位左京大夫. 父是善，從三位參議. 道真年十八，為文章生. 清和帝貞觀九年，敘正六位下下野權少掾. 十二年，中方略試. 敘正六位. 累遷式部少輔兼文章博士. 仁和二年，拜讃岐太守. 適阿衡之事，道真書諫藤原基經. 寬平二年歸京.
審母
審母，中古漢音聲母也，列於三十六字母，正齒音，隸照組，全清. 審二者，生母也，審三者，書母也.
今音審母仍齒音，平捲不分者，作全清齒音，分平捲者，大抵捲舌，審二或平.
八議
八議者，古減、免刑之條也. 屬身八議之內，犯罪按律當死者，有司不可自專，當呈皇帝交廷臣議處；罪在流刑以下者，則減一等處之. 倘罪在十惡，不在八議之列. 源出周八辟，魏明帝時入律. 茲列於下： 議親：帝袒免以上親；太皇太后、皇太后緦麻以上親及皇后小功以上親. 議故：皇帝故舊也. 議賢：有德行可法者. 議能：有賢能，知政事、兵法者. 議功：有功於朝廷者. 議貴：職事官三品以上、散官二品以上或爵一品者. 議勤：恪盡職守者. 議賓：前朝國君之裔.
太田市
太田者，日本群馬縣之市也.
沿革
昭和廿三年，新田郡太田町爲太田市. 卅二年，倂新田郡强戶村、山田郡休泊村. 卅五年，倂山田郡矢場川村之一部. 卅八年，倂新田郡寶泉村、山田郡毛里田村.
平成十七年，太田市、新田郡：尾島町、新田町、藪塚本町合，而爲太田市. 廿二年，割市之一部於埼玉縣深谷市.
地理
東臨櫔木縣足利市、邑樂郡邑樂町、同郡大泉町，南至埼玉縣熊谷市、同縣深谷市，西伴伊勢崎市，北接綠市、桐生市.
它典
分類:關東地方區劃‎
代謝
詞
譯自μεταβολή. 其意者，變也.
「其間衰老者或有代謝. 」——清·洪亮吉《治平篇》
史
宋末元初，阿剌伯一醫士約論之「體存二態，一曰散解，二曰滋養，難避歷變」.
一六一四年，一洋人刊一巨著，論人體代謝之實驗. 錄秤於食、宿、飲、泄、性洩、茹素之前後. 述其食之多者，如其之說「無知覺排汗」而失之. 前人未通代謝之事，普信「生機論」. 凡攸關生機之事，自依一理，皆非格學可窺，循非格學之道，自有定自我之力. 靈非物也，無通格學. 僅之生物可轉非官品成官品. 瑞典化學之父，亦同與民堅信，始用有機化學一詞，以述之「生物物質之化學研究」. 然，其徒以氰酸鉀、硫酸銨求氰酸銨，誤得脲，其官品也，續謬論終之.
另，十九稘亦一洋人，究酵母解糖為酒精，乃酵素催之. 曰其與命與酵母細胞連，非與細胞之死、腐連. 廿稘初，一洋人得酶，生物化學始也.
物
凡生物者三基本生物分子所構，一曰氨基酸，二曰脂類，三曰醣類. 皆代謝製之，以構細胞，以構組織.
氨基酸
氨基酸者，相以肽接，並氫並各，賦成朊者，成諸構象，生物之基，催化代謝.
脂類
脂類者，非極性，疏水性，雙親性. 構膜儲能傳訊各類.
醣類
醣類醛酮，直鏈環鏈，運儲能量，結構支撐，等等各類.
核酸
脫氧核糖核酸，儔者核糖核酸. 核酸直鏈，轉錄轉譯，遺傳資訊.
註
<references group="註"/>
據
分類:生物 分類:化學
館林市
館林者，日本群馬縣之市也.
沿革
昭和廿九年，邑樂郡：館林町、鄕谷村、大島村、赤羽村、六鄕村、三野谷村、多多良村、渡瀨村合，而爲館林市.
地理
東臨邑樂郡板倉町，南至邑樂郡明和町、同郡千代田町，西伴邑樂郡邑樂町，北接櫔木縣足利市、同縣佐野市.
它典
分類:關東地方區劃‎
德島縣
德島縣者，日本之縣也，處四國島，古爲阿波國. 今名世以酢橘. 治德島市.
地理
縣北產粟甚多，故曰「粟國」. 縣南曰「長國」. 今産業以農|農耕、養雞為盛.
它典
分類:四國地方區劃‎區劃‎
靖國神社
靖國神社，處日本國東京都千代田區九段北. 主祀戰歿士卒. 不隸神社本廳. 明治二年夏六月二十九日立. 初稱東京招魂社. 靖國者，典出《春秋左傳》僖公二十三年秋令尹子文云「吾以靖國也. 」
祀
從祀者，凡幕末以來內外殉國者皆是. 稱英靈，所由蓋藤田東湖和南宋文天祥《正氣歌》英靈不泯之句也. 平成十六年，計二百四十六萬六千五百三十二人. 尤以太平洋戰爭爲眾. 次中日戰爭. 例祭在春四月二十一日，二十三日罷. 是爲春季例大祭. 秋十月十七日行秋季例大祭，二十日罷. 夏七月十三日行御靈祭. 每歲八月十五日例無祀，然好事者雲集. 或謁社，或聲討. 諸國亦由是不寧. 遂有靖國神社之議.
季連
季連，楚之先人. 商|殷時，初居隈山. 遷穴窮、喬山、爰波. 逆汌水而上，見殷王盤庚之子. 徙方山. 娶盤庚女孫妣隹. 生𦀚伯、遠仲. 史記云季連生附沮. 不詳.
弩
弩，守營禦敵之器也. 亦稱「窩弓」，「十字弓」. 傳為黃帝所創，其發矢不仗人力，而依機括. 雖行遠不及弓，然行疾較弓烈甚，入物之深亦倍矣.
惟其形式，略異於弓，身之首橫拴度翼. 翼背之中，橫置一木，曰「臂」，臂後鏤設一匣，曰「郭」，發弦之機匿於此，上連掛弦之件，曰「牙」，牙後有準星，曰「望山」，皆銅制. 臂面刻直槽，以盛箭. 發時先架弦於機，望山目的，扣機則牙脫弦，而弦激矢出，速疾無與倫比也.
弩臂、翼木製，以十里香為佳，黃楊木次之. 弩弦多取青麻，今世亦以鋼絲為質. 繞以鵝翎，塗以黃蠟. 其弦上翼則緊，放下乃弛，故鵝翎可報首尾於繩內. 其矢隨弩制，以匹箭槽. 削竹為桿，箬葉為羽，斫破箭桿，羽銜於其中而纏約之. 可作藥箭，用草烏一味，熬成濃膠，淬於鏃，見血則封喉，人畜立斃.
上弦之時，唯力是視，小者以手攀捩，臂力即張，曰「擘張弩」；大者須用足踏，配一人力蹶方可弦之，曰「蹶張弩」. 《漢書》云「蹶張材官」者，即此類.
弩之構造不同，名亦各異. 《周禮》載有四，曰夾弩、庾弩、唐弩、大弩. 夾弩、瘦弩較輕便，速甚疾，城壘攻守之用；唐弩、大弩多勁力，然操習頗繁複，多備於車戰.
漢武帝初，軍中製連弩，可發矢數枚，為步卒禦敵之利器. 又有大黃弩，飛將軍李廣善使之，嘗射殺匈奴裨將，解圍困. 東漢，有「腰引弩」傳世，為單張之最. 《武備志》曰其：「力弱者用蹶張，力雄者仍用腰張」. 三國時，諸葛亮改連弩，製為「元戎弩」，以鐵為矢，矢長八寸，一弩十矢俱發.
唐宋以來，尤尚甲兵，乃更床弩. 三卒協一弩，曰上弩、進弩、發弩，各司其職. 厚力射遠，可至千餘步，多所殺傷. 明時，造有神臂弩、克敵弩，皆可並發二矢、三矢者，然《天工開物》云其「守營兵器，不利行陣」，足見勢微矣.
及至火器興，遂廢之. 後世習此者益少，而並忘其形也. 有多丘之國，山民患猛獸，籍以自衛，亦有獵户操此謀生. 至若今日，置為虎賁演練之兵，秘行潛襲，惟弩可殺敵於無聲也.
姜齊桓公
齊桓公諱小白. 僖公子也. 兄襄公無知. 襄公亂性，兄弟各奔他國. 小白奔莒，鮑叔牙傅之. 襄公既遇弒，小白歸國即位. 公以其兄糾在魯，恐爲患，遂發兵擊魯. 魯人殺糾. 糾下有管仲，爲公所獲，賴鮑叔牙得全，公拜之大夫，任以政事. 復用鮑叔、隰朋、高傒修齊之政. 桓公二年，滅郯. 五年，伐魯，魯不敵，公與魯會盟於柯. 七年，會諸侯於甄. 桓公遂霸. 二十三年，公救燕而伐山戎，親征. 待燕公以禮，命其修貢於宗周. 事聞，諸侯皆向之. 二十八年，救衛，城楚丘. 三十年春，楚王不修貢於中國，桓公伐之. 楚屈完來見，公與完盟而去. 《公羊傳》謂桓公尊王攘夷，王者也. 夷，楚也. 三十五年夏，受周天子所賜文武胙、彤弓矢、大路. 四十二年，戎犯宗周，桓公命諸侯各發兵戍之. 四十三年冬十月乙亥，薨. 諸子爭位. 置公屍於床凡六十七日，屍爛，蟲出於戶. 至十二月辛巳夜，殮. 謚曰桓.
子
公有三夫人，內寵六人，子十餘人. 多失其名.
綠市
綠者，日本群馬縣之市也.
沿革
平成十八年，新田郡笠懸町、山田郡大間間町、勢多郡東村合，而爲綠市. 而新田郡、山田郡廢.
地理
鄰接諸市. 接群馬縣之桐生市、伊勢崎市、太田市、沼田市，接櫔木縣佐野市、鹿沼市、日光市.
它典
分類:關東地方區劃‎
雅茲迪
雅茲迪，中東宗教也. 其眾多庫爾德人. 散居伊拉克、高加索、敘利亞間. 鮮與外人往來，亦不愿互通. 其典籍曰啟示書、黑書. 此派本為波斯之教，復取諸教之言，遂自成一體. 聖地在伊拉克北之舍坎. 以其義與伊斯蘭教相異，屢見迫害.
阿哈默底亞會
阿哈默底亚會 ，伊斯蘭教之一系也. 教長稱哈里發. 一八八九年，米爾薩·歐拉姆·阿哈默德立教於旁遮普之卡迪安. 自號彌賽亞、馬赫迪. 弘熱愛人人，憎惡無人之道. 求人類共奉一教. 一九〇〇年，稱阿赫邁底亞. 一九八四年，教長遷倫敦. 今散在多國. 其教教義有別，為原教旨者所忌，因以蒙難. 二〇一〇年，歹徒擊其寺於拉合爾，害其眾八十六人，傷百餘. 其眾在印度尼西亞，屢見迫於人. 巴勒斯坦政府亦有意害之. 沙特阿拉伯以其眾為異教，禁入聖地. 今在巴基斯坦者最眾，有信者四百萬.
要旨
此教多與遜尼教相類. 唯以其教祖阿哈默德為彌賽亞、馬赫迪，并世界諸教所言救世者. 阿氏謂信有二分. 一曰敬神，二曰敬人. 苦人之苦，痛人之痛. 并為祈禱.
宜蘭縣
宜蘭縣在臺灣東北，東濱太平洋，西屹雪山，界新北、桃園、新竹，南鄰花蓮，西南接臺中一隅. 其蘭陽平原，城鎮林立，人口集中，通運便利，民多居焉. 市街隔蘭陽溪分南北：曰宜蘭、羅東.
斯地也，古稱噶瑪蘭、蛤仔難. 西元二〇一七年三月四日，第十七萬五千四百十一遊星得名宜蘭.
政區
民國三十四年，臺灣歸中華民國，日治臺北州改為臺北縣. 三十五年，宜蘭區頭圍鄉易名宜蘭區頭城鄉. 三十七年，頭城鄉改頭城鎮. 三十九年，政區調整，宜蘭市併宜蘭區一鎮三鄉、羅東區二鎮三鄉、北峰區太平鄉、南澳鄉等二鎮九鄉，析置宜蘭縣. 治設於宜蘭市. 今實分一縣轄市、三鎮、六鄉、二山地鄉.
一縣轄市、三鎮、六鄉、二山地鄉列如下. 宜蘭為縣轄市. 羅東、蘇澳、頭城，以上為三鎮. 礁溪、員山、壯圍、五結、冬山、三星，以上為六鄉. 大同、南澳，以上為二山地鄉.
它典
*
法輪功
法輪功者，亦名曰法輪大法，法輪佛法，中華之氣功也. 八十年代，華夏之民癡于氣功，全民上下乃成當時之風尚. 一九九二年，有吉林長春之民李洪志者始立法輪功，弘真、善、忍之法，有典曰《轉法輪》， 民漸信之，久而眾，為中共所忌，又數出命案，因指為邪. 令有司禁之. 其眾多系獄. 然民間雜信者有之. 或走他國以避刑罰. 明慧網，法輪功所立網也.
史
長春人李洪志能氣功，一九九二年立法輪功. 傳功長春. 九五年，著《轉法輪》刊於世，民爭購而閱之. 九五年，弘法於泰西，信者甚衆，中共忌之. 中國氣功協會會於洪志，令設中共黨支部. 洪志惡之，不從. 氣功協會強之. 洪志怒甚，乃於一九九六年三月，絕其往來. 六月，中共之魁羅幹、丁關根等，令《光明日報》撰文，指曰迷信. 其眾不悅，集報社前抗論，不果. 一九九八年，復有中共學者名何祚庥者，蓋政法委書記羅幹之連襟也， 訾之於北京電視臺，指為走火入魔. 信眾怒，申於電視臺，電視臺乃撤節目以謝罪.
祚庥惱羞成怒，以告羅幹. 幹遣公安部索其情，以辨其正邪，無果. 九八年，幹復命索之急，事聞於喬石，乃親往查之，言：「法輪功於國於民有百利而無一害. 」 體育總局局長伍紹祖亦讚其貢獻. 至九九年，有信眾六千萬餘.
幹索大法信眾甚急. 四月二十四，其眾集天津教育學院請願. 公安局遣警察驅之，有被毆傷者. 翌日，有萬餘信眾集於京之府右街、西安門大街訟，號曰四二五上訪. 總理朱鎔基會其眾. 諭以理，眾散. 幹讒於黨總書記江澤民，言鎔基之軟弱，議鎮壓之. 澤民聞之怒. 是年六月，審四月集會者百餘人. 十日，立六一〇辦公室. 七月廿二日，禁法輪功. 并禁其典籍、徽章.
時洪志在美國， 公安部致函美國，欲索之. 美國以其無罪，匿而不發. 其眾多下獄，在職者咸令退教. 二〇〇一年除夕，有信眾五人自焚於天安門. 或謂乃中共自導自演， 然真相不可知也.
及網路興起，中共忌泰西之輿論，建防火長城以防之. 有大法信眾，立公司於美國矽谷，研發破網軟體，以利中華網民. 有名自由門、無界瀏覽、愛博電視者，皆法輪功研發之破網軟體也. 每自論時，輒以六四之事自況，言皆為所彈壓者，以博同情，然亦信其果為邪而非之者.
至二〇一四年，習近平反腐，薄熙來、周永康等下獄論罪. 其信眾咸歡呼雀躍，以為罪有應得也.
七出三不去
七出三不去，婚姻之法也，殆始於周，廢於民國初.
夫七出者，休妻之條也：
而三不去者，不可休之情也：
別有義絕，蓋倘有殺彼家長幼之為者，其恩義已絕，有司可直判各散，而不囿於前述之律.
評
周典云：「出禮入刑」，是故婚姻諸條，皆從禮法，違禮則出，合禮則納. 七出之條，後世常詬之，其實不省可利乎當時之世也.
約蘭 (以色列)
約蘭，以色列王，亞哈之子，亞哈謝之弟. 前八五一年，亞哈謝崩，約蘭嗣. 約蘭在撒瑪利亞為王，不至如其父母之所行、除其父所造巴力之像. 以其敬神，神助其勝摩押人. 前八四二年，為耶戶所弒. 耶戶遂立.
引據
《耶經·列王紀下》
分類:以色列王國本紀
推特
150px|縮圖|X之徽 推特者，又作啁啾會館、青鳥，今稱X ，所以佈片言而結同道. 立於西元二零零六年三月，起於美國. 可結友、發圖、撰微文. 中原有司禁之.
推特之文，有字數之限，不逾百四十字. 一七年仲秋，增廣蟹字之限，以至二百八十，西人用是盡情.
引據
分類:互聯網
公曆十月二十日
十月二十日者，公曆之二百九十三日也（閏年之二百九十四日），距歲暮餘七十二日.
語言代碼
語言代碼，或謂之語言編碼，代語言以碼也，常書以字母、數字. 或鑑之藏書閣典藏之別，或譯之電腦程式於文，或適之程式於地而欲泛用也.
他見
分類:語言
銩
銩，化學元素也，符號為Tm，原子序六十九. 屬鑭系元素、稀土金屬. 氧化態以正三為最常，見諸氧化物、鹵化物等；以其電子殼幾滿故，正二亦穩. 在水中，合九水分子而成配合物.
一八七九年，瑞典化學家克勒韋初得氧化銩. 一九一一年，始提純銩金屬.
稀土金屬，其惟次稀，僅豐於鉕. 蓋銩色澤銀灰，便於取用，庶幾無毒. 性柔軟、遇氧漸暗. 雖量少價昂，仍作輻射源，用諸流動倫琴射線儀、固態激光儀等.
大月薰
縮圖|大月薰（年十二）
大月薰者，孫文平妻，日本人.
清末，文號「驅逐韃虜，恢復中華」，欲顛清室. 清廷欲擒之，文無以立足于中土，遂亡日本. 文居日本橫濱. 一日，見流水至二樓下，遣人探其故. 答：女碎瓶，故瓶中水至此也. 女父大月素堂聞之，令女謝之. 是故，大月薰初見文.
一九〇二年，文欲妻薰，素堂以女幼拒之，孫固求之，乃許之. 逮三年，婚禮典成於橫濱淺間神社. 翌年，文返中土，薰舉一女，名富美子. 二人終生不復見.
薰家貧，無力養女，寄女於宮川氏，鬻信物. 改嫁三輪氏. 薰匿文之書信，事發，去之. 後，薰嫁住持實方元心，舉一子.
草津市
草津市處日本滋賀縣.
沿革
昭和廿九年，栗太郡：志津村、草津町、老上村、山田村、笠縫村、常盤村合，而爲草津市. 卅一年，倂栗太郡栗東町之一部.
地理
北臨守山市，東至栗東市，西伴大津市.
它典
分類:近畿地方區劃
平安時代
平安時代，日本國一代也. 起延曆十三年桓武帝遷都平安，止源賴朝開府鎌倉，前後三百九十年. 歷三十三帝.
略史
此代承奈良餘緒，而修政以律令. 惟令之弊多而益少，氓流於野. 乃置國司於諸國. 分權於田堵. 故諸藩日盛，復以兵威之. 則武士興. 戍衛有任，紫宸安泰. 朝中莫不世官，謂之攝關家. 白河帝禪，號院. 實聽政焉. 是爲治天之君. 久之，朝綱漸廢，武弁平清盛起自莽夫，入爲相國，獨斷臺省者二十載. 鼎器虛設，衣冠盡去. 清盛既薨，源賴朝討平其黨，安德帝投海. 天下遂服鎌倉將軍.
三垣二十八宿
垣、宿、星官者，星之集也. 為辨諸星，全天分為東南西北中五宮，中宮下分三垣，餘者各分七宿，垣、宿又分星官若干，星官有星若干. 泰西亦有分法類之，然名、位俱異，名曰星座.
據《史記·天官書》載：
分中宮為三垣： 又分東南西北四宮各七宿，又配以七曜、並禽獸之名茲列如次：
有明末年，西學東漸. 南天星官，合於星座.
土豪
土豪，恃勢橫暴於鄉里者. 至二十一世紀，網民謔暴富之人.
分類:中華人民共和國紀事
科羅拉多水晶城
水晶城，本為礦場，產銀、鉛、銅、鐵、鋅等，今成廢墟. 在美國科羅拉多州甘尼臣縣上水晶河谷，南北悉為荒野. 獨炎夏時，偶有人居. 以磨坊崖谷，風泉相渙，最為勝景，聞名於世. 其地亦利於飛釣、獵鹿、行山、山地單車等.
守山市
沿革
昭和四十五年，野洲郡守山町爲守山市.
地理
東臨野洲市，南至栗東市、草津市.
它典
分類:近畿地方區劃
硫
產地
東至日本，西及美洲，皆有盛產. 初乃煉丹之物，方士取為補劑，以調和陰陽. 或有醫者引入方，作壯陽、殺蟲之用. 凡閱典，性味多所載錄.
硫雖遍生，然世間少有純物，故必於磺石中煉取之，而磺石伴溫泉生者，十之五六. 半出特生白石，半出煤礦燒礬石.
煉術
燒冶之術與煤礦略同. 掘取其石，用煤餅裹叢架，外夯築土爐，炭與石皆載於內，爐上用燒硫舊渣覆之，中隆一頂，透圓孔，其中火會力時，孔內自透黃焰. 及焰起，細查之，覓一陶盂，盂當中隆起，邊弦捲成魚袋樣，更覆於孔上. 石精感受火神，化出黃光飛走，遇盂掩住，不能上飛，則化成汁液，靠著盂底，其液入弦袋之中，其弦又透小眼，流入冷道，循槽入小池，凝結而成硫矣.
凡得硫一斤，則減去磺石三十餘斤，其礬精華已結為硫，枯滓遂為棄物.
物用
可製火藥，火藥者，硫、硝、木炭混勻而成. 硫為純陽，硝為至陰，兩精逼合，則光焰倏起，毀物萬千，此乾坤幻出神物也. 其法可考：硫取一，硝取二，餘者木炭填之.
據
《天工開物》，宋應星
鉺
鉺，化學元素也，符號為Er，原子序六十八. 屬鑭系元素、稀土金屬，出於瑞典矽鈹釔礦中. 色銀白，常存以化合物.
氧化態以正三為最常，時色粉紅，以熒光故，用諸激光；雜於玻璃，可作摻鉺光纖放大器. 此外，亦用諸醫療，佐激光手術，以進其效，並減其誤.
居庸關
居庸關，中原名關也，同八達嶺長城為北京西北之邊陲屏障也. 距北京一百二十華里.
同倒馬關和紫荊關，合稱「內三關」.
史
始於春秋戰國，呂氏春秋曾言：「天下九塞，居庸其一. 」
至北魏，居庸關始與長城相連.
環
環者，可解為：
華興中學
敘
此校座落臺北市士林仰德大道一段壹〇壹號，是為陽明山麓. 校慶於每年皋月初日，是為曏建校日也. 門生粗約壹仟玖佰伍拾人，蔣宋美玲創，故也信基督教. 今董事長為蔣次寧. 校郵編為壹壹壹肆玖，校色為青.
訓
此庠舍立於民卌七年，因係國甫持此校，然禮義廉恥是以校訓也. 蔣夫人秉持耶穌基督之憐憫恩典慈愛，恭請先總統蔣中正題頒「信、望、愛」為校訓，勉門徒立身處世，純真向善，抱負宏遠，愛人愛己.
徽
創立翌年，院長黃若瑛女士請詩人鄧禹平創設院徽. 其採用學校三角徽記通例，以線示其幼童之純真. 色之調合，是以國徽青天白日轉化為柔和樣貌，青天表開闊心胸、白表自由平等. 日後沿用為中學校徽，有本院校一家之意.
棒球隊
見華興棒球隊一辭.
見
分類:中華民國中學
栗東市
栗東市處日本滋賀縣. 日本中央競馬會設馬場焉，厥以馬聞.
沿革
平成十三年，栗太郡栗東町爲栗東市. 而栗太郡廢.
地理
東臨湖南市、甲賀市，西至大津市、草津市，北伴守山市、野洲市.
它典
分類:近畿地方區劃
數碼獸
數碼獸/數碼怪獸，電子寵物，本鄉昭由所創，威茲所售. 玩法獨特，老少咸宜. 亦有動畫、漫畫、電子遊戲. 遊戲有奇生物曰數碼獸. 怪獸之類也眾，而各有異能：吐火翔雲，呼風喚雨，無所不能.
分野占
分野占，古天文占法也，蓋以天有異象於某宿，則當驗於某地之謂也. 唐王勃《滕王閣序》有句云：「星分翼軫，地接衡廬」，典即出此也.
異象在中宮，則應在紫禁； 異象在各宿，則應在海内各地，據《漢書·地理志》，對應如次：
太平橋 (哈爾濱)
太平橋，處哈爾濱道外區，架馬家溝河上，鄰接新濱街、太平大街. 太平橋之地，曾有太平區，地名得橋名.
今太平橋長三十九米，寬十三又四米，橋邊設人行道，寬一又五米，車道鋪磚石，人行道鋪柏油，車道面積三百八十六又一平方米，人行道面積五十四又六平方米，橋欄木製，長四十又九米.
橋南有東風橋，人以之爲太平橋，誤也，今東風橋流爲要衝，紫而奪朱，雖土民亦誤解.
太平本荒，墳場亂葬，幾無人煙，後有陸、劉、李、周四姓墾荒，爾後成村. 旁有馬家溝河，時未作橋，春雪融水，洪流斷行，太平、傅家店，列居兩岸，行人艱難，乃以繩繫木塊，作浮橋以通.
光緒三十四年，阿什河東三棵樹屯人陸廷禎引頭募捐，作簡易木橋於馬家溝河溝子沿，新橋作成，祈願平安，故名之太平橋.
民國十年，濱江縣開商埠，以圈河、太平橋爲界，漸成鎮集，行人繁多，遂成要衝. 十八年，鎮因橋而名，名之太平橋鎮，此地名之始. 二十二年，太平橋鎮入哈爾濱市，設太平區.
一九五九年，政府順民意，破舊立新，遂成今貌. 翌年，東風橋成，要衝流替.
今太平區入道外區，太平之名猶在，近有太平橋菜市場，太平橋站有火車、地鐵二站. 地鐵太平橋站近東風橋，人誤以之爲太平橋.
章大寶
章大寶，陳吳興武康人. 祖法尚，梁揚州議曹從事. 父昭達，陳司空、車騎大將軍. 大寶襲封邵陵郡公，累官至散騎常侍、護軍.
出為豐州刺史，在州貪縱，百姓怨酷，後主以太僕卿李暈代之. 至德三年三月，暈將到州，大寶乃襲殺暈. 四月舉兵反，遣其將楊通寇建安. 建安內史吳慧覺據郡城拒之，通累攻不克. 陳軍稍近，人情離異，大寶計窮，乃與通俱逃入山. 為義軍主陳景詳率兵追躡所及，生擒送都，死於路，傳首梟于朱雀航，夷三族.
據
姚思廉：《陳書·列傳五·章昭達傳》 李延壽：《南史·列傳五十六·章昭達傳》 司馬光：《資治通鑑·卷一百七十六·陳紀十》
雁門關
雁門關，險關也. 《輿圖志》有云：「天下九塞，雁門為首. 」 居南北晉之要沖. 東臨紫荊倒馬二關. 西接寧武與偏關，合稱外三關.
史
趙武靈王築城置雁門郡，令李牧長駐以防匈奴.
沼田市
縮圖|吹割瀑. 瀑在片品峡谷. 圖中瀑後有浮島橋，連片品川東岸與浮島 沼田市在日本群馬縣. 古者，木|木材集積焉，稍流爲市場，於是繁榮.
沿革
昭和廿九年，利根郡：沼田町、利南村、池田村、薄根村、川田村合，而爲沼田市.
平成十七年，倂利根郡：白澤村、利根村.
地理
市西帶利根川，南縈片品川——利根支流也，厥有河岸段丘，綿延其間. 闠闤在段丘上部. 西元二千有五年二月十三日，利根郡白澤、利根二村併焉，於是沼田市域，視若「工」字.
山有九：袈裟丸山、赤城山、迦葉山、獅子鼻山、鹿俣山、子持山、三峰山、戶神山、雨乞山. 川有五：利根川、薄根川、發知川、片品川、白澤川.
東至櫔木縣日光市，南伴綠市、桐生市、前橋市、利根郡昭和村，西鄰吾妻郡高山村，北接利根郡水上町、同郡川場村、同郡片品村.
它典
分類:關東地方區劃‎
社群網絡服務
社群網絡服務者，所以交結同遊，而行於互聯網者也. 有面書、推特、微信、扣扣之屬.
盧綰
盧綰，豐人也，與漢高祖同里. 綰親與高祖太上皇相愛，及生男，高祖、綰同日生，里中持羊酒賀兩家. 及高祖、綰壯，學書，又相愛也. 里中嘉兩家親相愛，生子同日，壯又相愛，復賀羊酒. 高祖為布衣時，有吏事避宅，綰常隨上下. 及高祖初起沛，綰以客從，入漢為將軍，常侍中. 從東擊項籍，以太尉常從，出入臥內，衣被食飲賞賜，羣臣莫敢望. 雖蕭、曹等，特以事見禮，至其親幸，莫及綰者. 封為長安侯. 長安，故咸陽也.
項籍死，使綰別將，與劉賈擊臨江王共尉，還，從擊燕王臧荼，皆破平. 時諸侯非劉氏而王者七人. 上欲王綰，為羣臣觖望. 及虜臧荼，乃下詔，詔諸將相列侯擇羣臣有功者以為燕王. 羣臣知上欲王綰，皆曰：「太尉長安侯盧綰常從平定天下，功最多，可王. 」上乃立綰為燕王. 諸侯得幸莫如燕王者. 綰立六年，以陳豨事見疑而敗.
豨者，宛句人也，不知始所以得從. 及韓王信反入匈奴，上至平城還，豨以郎中封為列侯，以趙相國將監趙、代邊，邊兵皆屬焉. 豨少時，常稱慕魏公子，及將守邊，招致賓客. 常告過趙，賓客隨之者千餘乘，邯鄲官舍皆滿. 豨所以待客，如布衣交，皆出客下. 趙相周昌乃求入見上，具言豨賓客盛，擅兵於外，恐有變. 上令人覆案豨客居代者諸為不法事，多連引豨. 豨恐，陰令客通使王黃、曼丘臣所. 漢十年秋，太上皇崩，上因是召豨. 豨稱病，遂與王黃等反，自立為代王，劫略趙、代. 上聞，乃赦吏民為豨所詿誤劫略者. 上自擊豨，破之. 語在高紀.
初，上如邯鄲擊豨，燕王綰亦擊其東北. 豨使王黃求救匈奴，綰亦使其臣張勝使匈奴，言豨等軍破. 勝至胡，故燕王臧荼子衍亡在胡，見勝曰：「公所以重於燕者，以習胡事也. 燕所以久存者，以諸侯數反，兵連不決也. 今公為燕欲急滅豨等，豨等已盡，次亦至燕，公等亦且為虜矣. 公何不令燕且緩豨，而與胡連和？事寬，得長王燕，即有漢急，可以安國. 」勝以為然，乃私令匈奴兵擊燕. 綰疑勝與胡反，上書請族勝. 勝還報，具道所以為者. 綰寤，乃詐論他人，以脫勝家屬，使得為匈奴間. 而陰使范齊之豨所，欲令久連兵毋決.
漢既斬豨，其裨將降，言燕王綰使范齊通計謀豨所. 上使使召綰，綰稱病. 又使辟陽侯審食其、御史大夫趙堯往迎綰，因驗問其左右. 綰愈恐，閟匿，謂其幸臣曰：「非劉氏而王者，獨我與長沙耳. 往年漢族淮陰，誅彭越，皆呂后計. 今上病，屬任呂后. 呂后婦人，專欲以事誅異姓王者及大功臣. 」乃稱病不行. 其左右皆亡匿. 語頗泄，辟陽侯聞之，歸具報，上益怒. 又得匈奴降者，言張勝亡在匈奴，為燕使. 於是上曰：「綰果反矣！」使樊噲擊綰. 綰悉將其宮人家屬，騎數千，居長城下候伺，幸上病瘉，自入謝. 高祖崩，綰遂將其衆亡入匈奴，匈奴以為東胡盧王. 為蠻夷所侵奪，常思復歸. 居歲餘，死胡中.
孝景帝時，綰孫它人以東胡王降，封為惡谷侯. 傳至曾孫，有罪，國除.
野洲市
野洲市處日本滋賀縣.
沿革
平成十六年，野洲郡：中主町、野洲町合，而爲野洲市. 而野洲郡廢.
地理
東臨近江八幡市、蒲生郡龍王町，南至湖南市、栗東市，北伴守山市.
凹嗚狼來矣
《凹嗚狼來了》，《娛樂百分百》電視節目. 據《狼人殺》遊戲. 八人一局. 馳名台港，播放日留言者亦逾千.
文祥
文祥，字博川，瓜爾佳氏，滿洲正紅旗人，世居盛京. 道光二十五年進士，授工部主事，累遷郎中. 咸豐六年，京察，記名道府，因親老，乞留京職. 歷太僕寺少卿、詹事、內閣學士，署刑部侍郎. 八年，命在軍機大臣上行走，授禮部侍郎，歷吏部、戶部、工部侍郎，兼副都統、左翼總兵.
十年，英法聯軍犯天津，僧格林沁密疏請幸熱河. 文祥以搖動人心，有關大局，且塞外無險可扼，力持不可，偕廷臣言之，復請獨對；退偕同直侍郎匡源、杜翰具疏請罷所調車馬，明詔宣示中外. 八月，敵氛益熾，車駕遽行，命文祥署步軍統領，司留守. 從恭親王奕訢議和，出入敵營，於非分之求，侃侃直言，折之以理. 尋以步軍統領難兼顧，疏辭，改署正藍旗護軍統領. 十月，和議成，疏請回鑾，以定人心. 偕恭親王等通籌全局，疏上善後事宜，於是設立總理各國事務衙門，恭親王領之，滿、漢大臣數人，文祥任事最專.
時和局甫定，發、捻猶熾，兵疲餉竭，近畿空虛. 文祥密疏請選練八旗兵丁，添置槍砲，於是始立神機營，尋命管理營務. 又疏言僧格林沁兵力單薄，勝保所部新募未經行陣. 既恃僧格林沁保障畿輔，必得良將勁卒為贊助，薦副都統富明阿、總兵成明隸其軍；又薦江西九江道沈葆楨、湖北候補知縣劉蓉堪大用. 疏上，並嘉納焉.
十一年，文宗崩於熱河行在，穆宗即位，肅順等專政，文祥請解樞務，不許. 十月，回鑾，偕王大臣疏請兩宮皇太后垂簾聽政. 同治元年，連擢左都御史、工部尚書，兼署兵部尚書，為內務府大臣，兼都統. 二年，管理籓院事務. 東南軍事以次戡定，江蘇、浙江省城克復，議加恩樞臣，固辭. 三年，江寧复，捷至，加太子太保，予侄凱肇員外郎. 四年，署戶部尚書，辭內務府大臣.
八年，丁母憂，特賜諭祭. 百日假滿，病未出. 天津教案起，力疾還朝. 十年，以吏部尚書協辦大學士. 十一年，拜體仁閣大學士. 文祥自同治初年偕恭親王同心輔政，總理各國事務，以一身負​​其責. 洋情譸幻，朝論紛紜，一以忠信持之，無諉卸. 洎穆宗親政，臚陳歷年洋務情形，因應機宜甚備，冀有啟悟. 既而恭親王以阻圓明園工程忤旨斥罷，文祥涕泣，偕同列力諫，幾同譴. 恭親王尋復職，而自屢遭挫​​折後，任事不能如初. 文祥正色立朝，為中外所嚴憚，朝局賴以維持，不致驟變. 十三年，病久不瘉，在告，會日本窺台灣，強出籌戰守. 疏請：「敕下戶部、內務府寬籌餉需，裁減浮用，停不急之工作，謀至急之海防，俾部臣、疆臣皆得專力圖維. 皇上憂勤惕厲，斯內外臣工不敢蹈玩洩之習. 否則狃以為安，不思變計，恐中外解體，人心動搖，其患有不可勝言者. 」言甚切至.
是年冬，穆宗崩，德宗繼統，晉武英殿大學士. 以久病請罷，溫詔慰留，解諸兼職，專任軍機大臣及總理各國事務. 時國家漸多故，文祥深憂之，未幾卒. 溫詔賜卹，稱其「清正持躬，精詳謀國，忠純亮直，誠懇公明，為國家股肱心膂之臣」，贈太傅，予騎都尉世職，入祀賢良祠，賜銀三千兩治喪，遣貝勒載澂奠醊，諡文忠，歸葬盛京，命將軍崇實往賜祭. 十五年，慈禧皇太后歸政，追念前勞，賜祭一壇.
分類:清列傳
叩喏
100px|無框|右|文識 叩喏，所以答疑解惑，交結於網絡也. 西元二千有九年六月立於美國.
分類:互聯網 分類:美國藝文
豚肉
夫豚肉者，豚所出也. 烹法眾矣，炸、炒、焗、燉，烤，不一而足. 回教、猶太教忌食之.
[[Category:食]]
五月天
分類:民國臺灣音樂 分類:中國福布斯名人
甲賀市
甲賀市處日本滋賀縣.
沿革
平成十六年，甲賀郡：水口町、土山町、甲賀町、甲南町、信樂町合，而爲甲賀市. 而甲賀郡廢.
地理
東臨三重縣三重郡菰野町、同縣四日市市、同縣鈴鹿市、同縣龜山市，南至伊賀市、京都府相樂郡南山城村、同府同郡和束町、同府綴喜郡宇治田原町，北伴大津市、栗東市、湖南市、蒲生郡龍王町、東近江市、蒲生郡日野町.
它典
分類:近畿地方區劃
赫魯曉夫
尼基塔·謝爾蓋耶維奇·赫魯曉夫（俄語： Никита Сергеевич Хрущёв），或譯曰赫魯雪夫，曩任蘇聯元首、蘇聯共產黨中央委員會第一書記、蘇聯部長會議主席諸要職.
酚
酚者，羥基連於苯環之上而成. 官品也. 最簡者為苯酚. 性酸，易爲人所氧化，生紅之醌. 有一羥基者為一元酚，有二羥基者為二元酚，如此類推. 如羥基連於萘，為萘酚；於蒽上者，為蒽酚.
赫魯曉夫
一八九四年，誕于俄羅斯庫爾斯克州卡利諾夫卡，一九一八年，與共產黨. 二戰間，間斯大林格勒攻防戰并基輔保衛戰.
酚
驗
可以三氯化鐵驗酚. 溶酚於水，加三氯化鐵，生配合物，藍紫色也.
赫魯曉夫
一九五三年九月三日，任黨中央第一書記. 一九五六，主蘇共二十大，斥斯大林，陳其罪愆，社會主義國皆震驚，東歐大亂. 其行去斯大林化政策，平反大清洗之被害者，蘇聯各領域均為活化. 是时，赫魯曉夫大興农业改革，蘇聯民生大善.
酚
用
酚為有機合成用也. 用於工業，生他物也，製藥、製染.
赫魯曉夫
雖冷戰，多訪美國. 六二年，起古巴導彈危機，蘇美核戰在即，終平之.
酚
用
分類:有機化學
赫魯曉夫
然赫魯曉夫所掌之蘇聯与中國交惡，援助計劃皆廢，中國朝野大震.
蒙山大佛
蒙山大佛，亦稱晉陽西山大佛，摩崖也. 在山西太原晉源之寺底村西北，今屬太原市文物保護單位. 鑿於華北五朝北齊天保年，原開化寺後之佛也. 唐高祖、高宗、武后、後唐太祖、後漢高祖，皆幸禮之. 元末毁. 庚申猴年，太原普查地名，大佛復得，然無其首. 土石掩身，化變甚也. 古記皕尺，近今六十. 今復量之，度高有卅，測首有十，補基有六. 今人考之，蓋以佛高原卌六也. 丁亥豬年，市繕佛，固佛身，修佛首. 其二首乃仿鍛之同源佛，高十二也. 戊子鼠年良月，景區築已，民可入以觀之.
建
佛本乃寺後佛. 寺建天保二年，帝賜其開化寺之名. 寺後鑿路一里遠，山刻有佛，名蒙山大佛. 時太原，晉陽也，北齊陪都也. 太祖此起，破爾朱榮之地也. 後實秉政，基齊室也. 是後諸帝常奔二都，亦頗重其建. 蘇禹珪之《重修蒙山開化寺莊嚴閣記》，史書之《北齊書》，諸書所錄之後主言，「鑿晉陽西山為大佛像，一夜然油萬盆，光照宮內」，正蒙山佛也. 故有晉陽西山大佛之稱.
另，鑿年存議. 一持《永樂大典》之《太原志·太原縣》，以北齊天保二年居之. 一持《太原縣誌》、《山西通志》，曰鑿佛於建寺後，理晚於天保二年. 有者究《重修蒙山開化寺莊嚴閣記》，「北齊文宣帝天保末年，鑿石通蹊，依山刻像」，即天保十年也. 有者究「鑿晉陽西山為大佛像，一夜然油萬盆，光照宮內」之句，佛成於後主時，再者究宋之《蒙山碑》、《北史》示天統五年三四月後主晉陽行佛事，思天統五年成也.
增
隋仁壽，佛閣護佛，易名淨明寺. 唐武德三年，唐高祖此禮佛，復名開化寺. 有說其帝前禮佛夜眠「夢化佛滿空，毫光數丈」，繼再更之. 顯慶二年，高宗巡幸并州，與其后游童子寺、開化寺，前寺佛高百七尺，後寺佛高二百尺. 眾游者見之，「禮敬瞻覩，嗟歎希奇，大捨珍寶、財物、衣服；並諸妃嬪內宮之人，並各捐捨；並敕州官長史竇軌等，令速莊嚴，備飾聖容；並開拓龕前地，務令寬廣」.
毁
會昌四年，武宗滅佛，佛遭災. 該會昌法難，與太武滅佛、建德毁佛、顯德毁佛合有三武一宗之名. 其事之大，乃「其天下所拆寺四千六百餘所，還俗僧尼二十六萬五百人，收充兩稅戶，拆招堤、蘭若四萬餘所，收膏腴上田數千萬頃，收奴婢為兩稅戶十五萬人. 隸僧尼屬主客，顯明外國之教. 勒大秦穆護、襖三千餘人還俗，不雜中華之風. 於戲！前古未行，似將有待；及今盡去，豈謂無時. 驅遊惰不業之徒，已逾十萬；廢丹雘無用之室，何啻億千. 自此清淨訓人，慕無為之理；簡易齊政，成一俗之功. 將使六合黔黎，同歸皇化. 尚以革弊之始，日用不知，下制明廷，宜體予意. 」 還俗僧「多亡奔幽州」，然幽州節度使張仲武曰：「有游僧入境則斬之！」 蒙山大佛同有不幸，受風雨之刑.
二修
後晉開運二年，太原北平王劉知遠至此禮佛，大修. 始有蘇禹珪《重修蒙山開化寶嚴閣記》一著. 宋淳化元年，修二釋迦如來舍利塔，高二丈，今稱其二者開化寺連理塔也.
二毁
元末，寺毁. 唯僧房、舍利塔戀嫪屹立. 民皆思佛必同失之於此.
三修
明洪武十八年，晉恭王復修，易名法華寺.
形
該佛陡崖鑿，位蒙山近頂，摩崖敞口佛龕，寬卅深十七，形如半橢圓，頭失頸山齊，論者推此自突石，鑿而刻之. 崖背坪廣，上一寺蹟碎瓦，刻「杭州天目山峰徹禪師」斷碣. 佛者單，無異像.
軀
首失. 頸闊五，高二餘，三陰刻. 腹頸廿二，肘距廿三. 肩寬胛壯. 佛體砂岩，散塌甚常，今無衣見矣. 胸存方孔，或修佛留之. 小臂長十二，寬則廿三，損者最稀也. 佛施禪定印，右腕長三，指掌同存，左即反之. 條石砌腿高有三，結跏趺坐條石基，腿基二者修時塑，雖非必原形，觀雙手印之，結跏趺坐之機大也. 宿白據蹟測佛，彌勒佛倚坐也，然見結跏趺坐禪定印，非倚佛也. 亦有者論其釋迦佛也，究因古籍一句「成招提之勝因，侔釋迦之真相」. ，並加北魏鑿之雲岡石窟廿窟佛，禪定印跏趺坐者，釋迦佛也.
高
全佛無首卅高，十八肩寬首應十也，合之，卌也，増後修之基高六，再合之，卌六也. 皆異古籍，唐之《冥報記輯書》述其皕尺，今又三又四倍於唐尺，即其述佛高有五十九，視佛加高十餘. 諸媒視《冥報記輯書》皕尺，直合於今之市尺，以唐尺作市尺而換於公尺，三市尺者，一公尺也，得之佛高六十六. 更有者稱佛通高六十六. 亦有者算之六十三. 見佛之高，乃至與樂山大佛、巴米揚大佛齊名，更勝高五十五之巴米揚大佛一等， 得「世界第二大石佛」.
境
佛前面闊三間，餘跡尚存，存門墩石、地栿，斷其年可晚於五代. 北一贔屭，碑已失. 西壁干方孔，或修時嵌樑檁之用也. 外東摩崖碑刻二窟，方碑刻位佛胸之高，碑高二又五，寬有一又八十五，先刻後嵌也，經文已失，碑東一窟，方皆近一，然石崩，窟毁也. 窟東一大窟，猶如正立方，三邊皆長三，四角攢尖頂，長方窟門，高一又七，寬一，深半. 側兩石柱，欂櫨闌額，櫨斗底，栱三升，叉弧外撇尾翹. 築之二徵，或北齊建也. 禪窟素壁無龕，存清康熙四十六年題記.
再現大佛
庚申猴至癸亥豬年間，王劍霓市查，見大肚崖之名，奇之. 聞之大岩寺一名，更甚之. 其祖父乃山西佛協會創始者，年少有聞太原佛事. 遂尋之. 見一失首之像，高十六，剩身藏石中. 始再現佛. 方知大肚崖者，其胸也. 背山延土華里古物. 癸亥豬年冬月初八，《人民日報》告之.
周
辛卯兔年酣春，眾政協與一全國人民代表卌人聯名，望修周之八佛. 側山八佛，一側四尊，合今之大佛，九佛矣. 修之六由，引世佛徒太原朝拜，場超總統山，利國利民利世，諸.
後
癸巳蛇年露月一日，披黃僧袍. 眾知後，有者思為遮羞，有者思為遮損. 同月九日，取袍. 景區曰：「修舊如舊」，非遮羞，緣客泰國來，披袍泰方提，僧袍時製，袍者戊子鼠年已送之. 時風颮，故取袍，颳毁不值.
註
<references group="註"/>
約蘭 (猶大)
約蘭，猶大王，約沙法之子，號曰「惡王」. 前八四八年，約沙法崩，約蘭嗣. 約蘭納亞她利雅為妻. 亞她利雅者，以色列王亞哈之女也. 約蘭初立，誅諸弟. 後己之子女皆為古實之阿拉伯人擄之；惟遺其幼子亞哈謝. 後亞哈謝之子又為其母亞她利雅盡誅，惟嬰子約阿施免於難，為祭司耶何耶大之妻救而養之. 前八四一年，不豫，墜腸而崩.
分類:猶大王國本紀
彘
彘，野豕也. 於生學自為一種. 廣佈天下，無所不食，居不擇處. 大首，壯身，四肢短粗. 其毛褐黑. 有見捕而馴於古人者，久之為豬，迄今八千年矣. 彘其形異於豬也，成長緩於豬也. 是亦輕於豬.
豬
豬，彘見馴而成者也. 是之於生學，彘之亞種也，曰家豬. 彘有見捕而馴於古人者，久之為豬，迄今八千年矣. 豬其形異於彘也，成長迅於彘也. 是亦重於彘. 水畜也. 性好雨. 華人廣為畜之，其形也因地而異. 生青兗徐淮者耳大，燕冀者膚厚，梁雍者足短，遼東者首白，豫州者咮短，江南者耳小，嶺南者白而肥.
愛知縣
愛知縣，在日本本州. 治在名古屋市. 古屬尾張國、三河國. 處中部地方. 有工業，若豐田汽車，並以之聞.
它典
分類:中部地方區劃
湖南市
湖南市處日本滋賀縣.
沿革
平成十六年，甲賀郡：石部町、甲西町合，而爲湖南市. 而甲賀郡廢.
地理
南臨甲賀市，西至栗東市，北伴野洲市、蒲生郡龍王町.
它典
分類:近畿地方區劃
東帝汶
東帝汶民主共和國，處亞細亞洲東南，在帝汶島東端，西接印度尼西亞. 都帝力，國有土萬五千四百一十方公里，口百又六萬餘. 民多務農，產咖啡、橡膠、紫檀，備石油、天然氣.
史
初為爪哇國屬地，地狹且荒. 西元十六世紀初，葡萄牙殖民. 一九七五年，逐葡人而自立，曰東帝汶民主共和國. 九日後，印度尼西亞揮軍入境、滅之，置東帝汶省. 一九九九年，議獨立，乞聯合國托管. 二〇〇二年五月二十日，國始復.
政
舉國凡十三區，茲列如下：
千年蟲
千年蟲，又曰千禧蟲，程式之謬也.
昔霍普氏以二數記年，後人悉從，而不知易. 及九九年末，無位可進，乃生是謬. 電腦受其害者眾矣.
或以爲千禧蟲災旣了，可無憂矣. 實不然也. 昔者UNIX以三十二爻計時，林納斯、柏克萊皆從之. 至二〇三八年，必生溢位之禍. 是禍恐殃及手機、電腦，不可不察也.
軼事
彼時有江湖郎中，謂其藥「能驅千年蟲」，以欺不識電算者. 夫「千年蟲」實非蟲，乃程式誤謬，無藥以驅也.
據
分類:電腦
優管
優管 ，亦作優途 ，公司也. 其業，共傳影像於網絡. 總部在美利堅加州聖布魯諾市.
乍得·賀利、陳士駿、賈德·卡林姆輩，初任職於PayPal，後於西元二〇〇五年設優管. 翌年，谷歌購之，所費十六億餘美元. 遂爲谷歌所轄.
人皆可上傳、觀覽、評論、收藏. 影像積少成多，蓋仰眾人之力. 不獨人各所傳，科倫比亞公司、英國廣播公司亦佈影像焉.
辨名
大馬譯爲優管. 中邦俗云油管，海南省政府譯以優途.
引據
分類:民生
彥根市
彥根市處日本滋賀縣.
沿革
昭和十二年，犬上郡：彥根町、北青柳村、松原村、青波村、福滿村、千本村合，而爲彥根市. 十七年，倂犬上郡：磯田村、南青柳村. 廿五年，倂犬上郡日夏村. 廿七年，倂坂田郡鳥居本村. 卅一年，倂犬上郡：河瀨村、龜山村. 卅二年，倂犬上郡高宮町. 四十三年，倂愛知郡稻枝町.
地理
北靠米原市，東臨犬上郡多賀町、同郡甲良町、同郡豐鄕町，南至愛知郡愛莊町、東近江市.
片語
片語，文法之名也，小於句而大於字詞. 聚字詞而有片語，聚片語而有章句. 自語法層級而觀之，則片語卑於字句.
辨名
片語，漢名也，又云短語、詞組. 日言連語.
引據
分類:語法
豬科
豬科之於生學，哺乳綱偶蹄目之一科也. 動物屬之者，善孳乳，單胃，弗反噍.
屬
豬科之屬者凡六：曰鹿豚屬，曰林豬屬，曰疣豬屬，曰姬豬屬，曰非洲野豬屬，曰豬屬. 豬屬者豕也. 嘗以姬豬為豕之一種，後更易之.
五熟族
五熟族者，美國英屬、初肇之時，所以謂切羅基、奇克索、喬克托、克里克、塞米諾爾印第安人五族也. 善從洋俗，故謂之「熟」.
分類:美國史
約哈斯 (猶大)
約哈斯，一諱沙龍，猶大王，約西亞之子. 前六〇九年，約西亞崩，其繼為王. 約哈斯行耶和華目視為惡之事. 立三月，為埃及王所擄，立約雅敬. 約雅敬者，亦約西亞之子也. 又罰金銀. 後，約哈斯崩於埃及.
分類:猶大王國本紀
米原市
沿革
平成十七年，坂田郡：山東町、伊吹町、米原町合，而爲米原市. 倂坂田郡近江町. 而坂田郡廢.
地理
西靠長濱市，東臨岐阜縣揖斐郡揖斐川町、同縣不破郡關原町、同縣大垣市，南至犬上郡多賀町、彥根市.
它典
分類:近畿地方區劃
聯綿詞
聯綿詞，漢語音韻學之名，雙音節衍聲複詞也. 如「聯綿」即聯綿詞，亦作「連綿」. 「玲瓏」「逍遙」「葡萄」，亦聯綿詞. 二字不以義綴，所以綴之，惟音而已. 聯綿詞惟音是重，故用字不壹，如「望洋」又作「望羊」，曾非遠眺海洋之謂. 連語之字，皆上下同義，不可分訓.
辨名
聯綿詞，又作連綿詞，而「詞」又作「字」. 又名連語. 又曰單純詞.
引據
分類:漢語音韻學
耶戶
耶戶，以色列王. 寧示之孫，約沙法之子，本為以色列將軍，歷亞哈、亞哈謝、約蘭三朝. 立二十八年，以其祖寧示為國號，享國百年.
紀
前八五二年，亞哈崩，子亞哈謝嗣，仍行惡如其父，立二年，亦崩，弟約蘭嗣，耶戶即為約蘭王諸帥也.
以亞哈之惡，神嘗遣先知以利亞言：「吾必使汝家如尼八之子耶羅波安之家，又如亞希雅之子巴沙家. 」此謂亞哈家必亡，如耶羅波安與巴沙之家也.
耶戶乃滅亞哈家，又聚民曰，亞哈事巴力猶薄，耶戶欲甚. 又言其欲為巴力獻大祀，應令巴力眾先知及一切拜巴力者至，其差人遍至以色列地，凡拜巴力者皆來齊，無一人不來，又自入巴力廟，獻畢，乃出敕諸軍長入殺先知，不容一人脫之，壞巴力廟，以色列遂滅巴力. 而耶戶不離尼八之子耶羅波安使以色列人陷於罪中之罪，即拜伯特利與金牛犢. 不盡心守神之法.
故何西阿娶滴拉音之女歌蔑，有孕，與之生子. 耶和華謂何西阿云：「名之曰耶斯列，以後片時，吾必討耶戶在耶斯列殺人流血之罪. 」
引據
《聖經和合本》
分類:以色列王國本紀
象
象，大獸也. 居陸. 長鼻牙， 鼻下垂，能卷舒致用. 牙出兩吻間，雄者長六七尺，蛻牙則自埋藏之. 四足如柱，無趾而有爪，甲長. 性久識，能泅水，又能辨道之虛實，故導車用焉. 三年一乳. 產滇粵日南西域. 有蒼白二色. 白者惟拂菻大食有之. 古人謂其合扵天象，蓋瑤光之精.
據
分類:基礎之文
唐紹儀
唐紹儀，又名紹怡，字少川，廣東廣州人也. 清同治元年生於香山縣. 及長，嘗赴美以習外務. 光緒中，署理郵傳部尚書. 民國肇建，紹儀以調和南北功拜國務總理. 未幾，大總統袁世凱欲專威福，每與紹儀議事多齟齬. 紹儀氣沮其志難伸，遂辭總理職. 民國六年，紹儀從孫文南下護法，授軍政府財政部長. 及國民革命軍克北京，紹儀乃返鄉梓任中山縣長. 凡五年，中山市舶貿易俱興. 抗戰起，紹儀留滬未徙，中外疑其有通敵異志. 二十七年九月，國民黨軍統細作刺紹儀於寓所. 年七十有六.
陳獻章
陳獻章，字公甫，世號之曰白沙，新會人. 舉正統十二年鄉試，再上禮部，不第.
從吳與弼講學. 居半載歸，讀書窮日夜不輟. 築陽春臺，靜坐其中，數年無戶外跡. 久之，復游太學. 祭酒邢讓試和楊時《此日不再得》詩一篇，驚曰：「龜山不如也. 」揚言於朝，以為真儒復出. 由是名震京師. 給事中賀欽聽其議論，即日抗疏解官，執弟子禮事獻章. 獻章既歸，四方來學者日進. 廣東布政使彭韶、總督朱英交薦. 召至京，令就試吏部. 屢辭疾不赴，疏乞終養，授翰林院檢討以歸. 至南安，知府張弼疑其拜官，與與弼不同. 對曰：「吳先生以布衣為石亨所薦，故不受職而求觀秘書，冀在開悟主上耳. 時宰不悟，先令受職然後觀書，殊戾先生意，遂決去. 獻章聽選國子生，何敢偽辭釣虛譽. 」自是屢薦，卒不起.
獻章之學，以靜為主. 其教學者，但令端坐澄心，於靜中養出端倪. 或勸之著述，不答. 嘗自言曰：「吾年二十七，始從吳聘君學，於古聖賢之書無所不講，然未知入處. 比歸白沙，專求用力之方，亦卒未有得. 於是舍繁求約，靜坐久之，然後見吾心之體隱然呈露，日用應酬隨吾所欲，如馬之御勒也. 」其學灑然獨得，論者謂有鳶飛魚躍之樂，而蘭谿姜麟至以為「活孟子」云.
門人李承箕，字世卿，嘉魚人. 成化二十二年舉鄉試. 往師獻章，獻章日與登涉山水，投壺賦詩，縱論古今事，獨無一語及道. 久之，承箕有所悟，辭歸，隱居黃公山，不復仕. 與兄進士承芳，皆好學，稱嘉魚二李. 卒年五十四.
阿拉伯字
阿拉伯字，亦名天方字、回字者，初為阿拉伯語所書也，今則奉回教處多以之為文，若維吾爾文、波斯文、烏爾杜文然. 攷其源流，則本納巴泰字而造. 自右而左橫書. 初無元音，然有以零聲母艾里夫（ا）、半元音雅阿（ى）倂瓦烏（و）示者，後遂為動符. 有連書法，蓋一詞之間，字母多有聯匯貫通，其人美之. 後世遂多書法、書體焉.
約哈斯 (以色列)
約哈斯，以色列王，耶戶之子，立十二年，或作十七年.
阿拉伯字
字母表
阿拉伯語回字凡二十有八，皆輔音.
約哈斯 (以色列)
紀
前八一五年，耶戶崩，約哈斯嗣.
約哈斯行耶和華目視為惡之事，法耶羅波安，拜金牛犢與諸像.
耶和華遂怒於約哈斯及以色列人，乃使亞蘭王數攻以色列. 約哈斯時，亞蘭王數取以色列之城.
約哈斯悔，乃求於耶和華，耶和華乃許之，賜拯救者於以色列人. 以色列人仍安居焉.
耶和華以與亞伯拉罕、以撒、雅各所立之約，故惠以色列人，不肯絕之.
然約哈斯猶不去拜亞舍拉之罪. 故亞蘭王徵以色列，如禾場之沙，但與約哈斯留馬兵五十、戰車十乘、步卒一萬.
傳約哈斯每歲貢於亞蘭王，如其父之時也. 約哈斯與猶大素惡. 又以色列人不敬神，時雖有先知以利沙，亦不能遏也.
故約哈斯之位甚不安.
前八〇四年，崩，其子約阿施繼之.
引據
《列王紀下》
分類:以色列王國本紀
長濱市
長濱市處日本滋賀縣.
沿革
昭和十八年，坂田郡：長濱町、神照村、六莊村、南鄕里村、北鄕里村、西黑田村、神田村合，而爲長濱市.
平成十八年，長濱市、東淺井郡：淺井町、琵琶町合，而爲長濱市. 廿二年，倂東淺井郡：虎姬町、湖北町、伊香郡：高月町、木之本町、餘吳町、西淺井町. 而東淺井郡、伊香郡廢.
地理
西靠高島市，北臨福井縣敦賀市、同縣南條郡南越前町，東至岐阜縣揖斐郡揖斐川町、米原市.
它典
分類:近畿地方區劃
高島市
高島市處日本滋賀縣.
增廣賢文
增廣賢文，全名增廣昔時賢文，亦稱昔時賢文、古今賢文，中國蒙學也. 集古訓、民諺而成. 選句短小，琅琅上口，於儒、釋、道三教兼及之. 世謂「讀了增廣會說話，讀了幼學走天下」.
高島市
沿革
平成十七年，高島郡：牧野町、今津町、新旭町、安曇川町、高島町、朽木村合，而爲高島市. 而高島郡廢.
增廣賢文
其成書及著者失考，惟知清同治儒生周希陶嘗補綴之，當為野人所輯，明萬曆間，雜劇《牡丹亭》即言及，成書當更久矣.
高島市
地理
南靠大津市、京都府京都市，西臨京都府南丹市、福井縣大飯郡大飯町、同縣小濱市，北至福井縣三方上中郡若狹町、同縣敦賀市，東鄰長濱市.
它典
分類:近畿地方區劃
豕
豕，長吻，大腹，四蹄，有尾. 水畜也，在《易》為坎，性趨下. 是之於生學，哺乳綱偶蹄目豬科之一屬也，曰豬屬. 生而長於亞歐.
增廣賢文
分類:啟蒙
豕
種
豕之屬者有十，曰巴拉望鬚豬，曰鬚豬，曰越南疣豬，曰捲毛野豬，曰蘇拉威西疣豬，曰霍氏野豬，曰民都洛疣豬，曰菲律賓疣豬，曰野豬，曰爪哇疣豬. 其分佈也首廣者，野豬也. 野豬者，野豕也，彘也. 嘗以姬豬為豕之屬，今斯自為一屬.
名
牡豕曰豭. 牝者曰豝. 小者曰豚. 豕羹曰膮.
孟珙
孟珙，字璞玉，隨州棗陽人. 四世祖安，嘗從岳飛軍中有功. 宋嘉定十年，金人犯襄陽，駐團山，父宗政時爲趙方將，以兵禦之. 珙料其必窺樊城，獻策宗政由羅家渡濟河，宗政然之. 越翼日，諸軍臨渡佈陣，金人果至，半渡伏發，殲其半. 宗政被檄援棗陽，臨陣嘗父子相失，珙望敵騎中有素袍白馬者，曰：「吾父也. 」急麾騎軍突陣，遂脫宗政. 以功補進勇副尉.
十二年，完顏訛可步騎二十萬分兩路攻棗陽，環集城下，珙登城射之，將士驚服. 宗政命珙取它道劫金人，破砦十有八，斬首千餘級，大俘軍器以歸，金人遁，以功升下班祗應.
十四年，入謁，制置使趙方一見奇之，辟光化尉，轉進武校尉. 十六年，以功特授承信郎. 丁父憂，制置使起復之，珙辭，訖葬趣就職，又辭，轉成忠郎. 理宗即位，特授忠翊郎，尋差峽州兵馬監押兼在城巡檢，京湖制置司差提督虎翼突騎軍馬，又辟京西第五副將，權管神勁左右軍統制.
初，宗政招唐、鄧、蔡壯士二萬餘人，號「忠順軍」，命江海總之，衆不安，制置司以珙代海，珙分其軍爲三，衆乃帖然. 紹定元年，珙白制置司創平堰于棗陽，自城至軍西十八里，由八疊河經漸水側，水跨九阜，建通天槽八十有三丈，溉田十萬頃，立十莊三轄，使軍民分屯，是年收十五萬石. 又命忠順軍家自畜馬，官給芻粟，馬益蕃息. 二年，升京西第五正將、棗陽軍總轄，本軍屯駐忠順三軍. 明年，差京西兵馬都監. 丁母憂. 又明年，起復京西兵馬鈐轄、棗陽軍駐劄，仍總三軍.
六年，元將那顏倴盞追金主完顏守緒，逼蔡，檄珙戍鄂，討金唐、鄧行省武仙. 仙時與武天錫及鄧守移剌瑗相掎角，爲金盡力，欲迎守緒入蜀，犯光化，鋒剽甚. 天錫者，鄧之農夫，乘亂聚衆二十萬爲邊患. 珙逼其壘，一鼓拔之，壯士張子良斬天錫首以獻. 是役獲首五千級，俘其將士四百餘人，戶十二萬二十有奇，乃授江陵府副都統制，賜金帶.
制置司檄珙問邊事，珙曰：「金人若向呂堰，則八千人不爲少，然須木查、騰雲、呂堰等砦受節制乃可濟. 」已而劉全、雷去危兩部與金人戰於夏家橋，小捷. 有頃，金人犯呂堰，珙喜曰：「吾計得矣. 」亟命諸軍追擊呂堰，進逼大河，退逼山險，砦軍四合，金人棄輜重走，獲甲士五十有二，斬首三千，馬牛橐駝以萬計，歸其民三萬二千有奇. 瑗遣其部曲馬天章奉書請降，得縣五，鎮二十二，官吏一百九十三，馬軍千五百，步軍萬四千，戶三萬五千三百，口十二萬五千五百五十三. 珙入城，瑗伏階下請死，珙爲之易衣冠，以賓禮見.
初，仙屯順陽，爲宋軍所撓，退屯馬蹬. 金順陽令李英以縣降，申州安撫張林以州降，珙言：「歸附之人，宜因其鄉土而使之耕，因其人民而立之長，少壯籍爲軍，俾自耕自守，才能者分以土地，任以職使，各招其徒以殺其勢」制置司是之. 七月己酉，仙愛將劉儀領壯士二百降，珙問仙虛實，儀陳：「仙所據九砦，其大砦石穴山，以馬蹬、沙窩、岵山三砦蔽其前；三砦不破，石穴未易圖也. 若先破離金砦，則王子山砦亦破，岵山、沙窩孤立，三帥成禽矣. 」珙翼日遣兵向離金，廬秀執黑旗帥衆入砦，金人不疑爲宋軍，乃分據巷道，大呼縱火，掩殺幾盡. 是夜，壯士楊青等搗王子山砦，護帳軍酣寢，王建入帳中，斬金將首囊佩之，平明視之，金小元帥也.